hotchpotch/miracl-hf-unified huggingface dataset:
సారథి (నటుడు)
సారథి ప్రముఖ హస్యనటుడు. ఇతని పూర్తి పేరు కడలి జయసారథి.
ఇతడు పశ్చిమగోదావరి జిల్లా, పెనుగొండలో వీరదాసు, మహాలక్ష్మి దంపతులకు జన్మించాడు.
1945లో తొలిసారి మొదటిసారి శకుంతల నాటకంలో భరతుడిగా నటించాడు. ఆ తరువాత సుమారు 50 సంవత్సరాలు నాటకరంగానికి సేవచేశాడు. ఋష్యేంద్రమణి, స్థానం నరసింహారావు, రేలంగి వెంకట్రామయ్య, బి.పద్మనాభం వంటి గొప్ప నటులతో కలిసి నాటకాలలో నటించాడు.
ఇతడు 1960లో సీతారామ కళ్యాణంతో వెండితెరకు పరిచయమయ్యాడు. ఆ చిత్రంలో నలకూబరునిగా నటించాడు. అనేక సినిమాలలో హాస్యపాత్రలు పోషించి ప్రేక్షకుల మెప్పు పొందాడు. ఇతడు దాదాపు 372 తెలుగు సినిమాలలో నటించాడు. తెలుగు చిత్రపరిశ్రమను మద్రాసు నుండి హైదరాబాదుకు తరలించడంలో క్రియాశీలకంగా వ్యవహరించాడు. మూవీ ఆర్టిస్ట్స్ అసోసియేషన్ (మా) వ్యవస్థాపక సభ్యుడు. ఆంధ్రప్రదేశ్ సినీకార్మికుల సంస్థకు వ్యవస్థాపక కోశాధికారిగా ఉన్నాడు.
ఇతనికి అనూరాధతో వివాహం జరిగింది. వీరికి ఉదయ్‌కిరణ్, ప్రశాంత్ అనే ఇద్దరు కుమారులున్నారు.
నందమూరి తారకరామారావు దర్శకత్వంలో వెలువడిన సీతారామ కళ్యాణం సినిమాలో నలకూబరునిగా తొలిసారి చలనచిత్రంలో నటించాడు. ఇతడు నటించిన తెలుగు సినిమాల పాక్షిక జాబితా:
తెలంగాణ రాష్ట్ర పారిశ్రామిక మౌలిక సదుపాయాల సంస్థ
తెలంగాణ రాష్ట్ర పారిశ్రామిక మౌలిక సదుపాయాల సంస్థ తెలంగాణ రాష్ట్రం లోని పారిశ్రామిక ప్రాంతాలను అభివృద్ధికి కావలసిన మౌలిక సదుపాయాలు సమకూర్చేందుకు తెలంగాణ ప్రభుత్వం ఏర్పాటుచేసిన సంస్థ.
ఇది 2014లో ప్రారంభించబడింది. తెలంగాణ రాష్ట్రంలోని ప్లాట్లు/షెడ్లు, రోడ్లు, డ్రైనేజ్, నీరు, విద్యుత్, ఇతర మౌలిక సౌకర్యాలు కలిగి గుర్తించి, వాటి అభివృద్ధి దిశగా తెలంగాణ రాష్ట్ర పారిశ్రామిక మౌలిక సదుపాయాల సంస్థ కృషిచేస్తుంది. తెలంగాణ రాష్ట్రం ఏర్పడిన తరువాత ప్రభుత్వం అభివృద్ధి ప్రణాళికలతో ముందుకు సాగుతుంది.ఔత్సాహిక పారిశ్రామికవేత్తలు, వ్యాపార, పరిశ్రమ వర్గాలు ఆతృతతో ఎదురు చూస్తున్న తెలంగాణ రాష్ట్ర నూతన పారిశ్రామిక విధానానికి అసెంబ్లీలో ఆమోదం లభించింది. పరిశోధన నుంచి ఆవిష్కరణ - ఆవిష్కరణ ద్వారా పరిశ్రమ - పరిశ్రమ ద్వారా సమాజ శ్రేయస్సే ఈ నూతన పారిశ్రామిక విధానం లక్ష్యం. పరిశ్రమల స్థాపనతోనే వెనుకబడిన ప్రాంతాలు అభివృద్ధి చెంది, నిరుద్యోగ యువతకు ఉపాధి... ప్రజల జీవన ప్రమాణాలు మెరుగవుతాయి. పరిశ్రమల ఏర్పాటుకు లాండ్ బ్యాంకును ఏర్పాటు చేసి, సేకరించిన భూమిని తెలంగాణ రాష్ట్ర పరిశ్రమల మౌలిక సదుపాయాల సంస్థకు బదిలీ చేసి ఔత్సాహికులకు కేటాయిస్తారు. పరిశ్రమలకు కేటాయించిన భూములకు రహదారి, విద్యుత్, నీటి వసతి మొదలైన మౌలిక సౌకర్యాలను ప్రభుత్వమే కల్పిస్తుంది. దీనికయ్యే వ్యయం ప్రభుత్వమే భరిస్తుంది. పరిశ్రమల స్థాపనకు ప్రోత్సాహంలో భాగంగా తొలి విడతగా రాష్ట్ర ప్రభుత్వం కేటాయించిన 2.75 లక్షల ఎకరాల భూమిలో 20,000కు పైగా ఎకరాల భూమి ఇప్పటికే తెలంగాణ రాష్ట్ర పారిశ్రామిక మౌలిక సదుపాయాల సంస్థ ద్వారా అందుబాటులో ఉంది.
కె.ఎల్. నరసింహారావు (రైతుసంఘం నాయకులు)
కె.ఎల్. నరసింహారావు (కొండపల్లి లక్ష్మీ నరసింహారావు) తెలంగాణ రాష్ట్రానికి చెందిన సీనియర్‌ కమ్యూనిస్టు (రైతుసంఘం) నాయకులు, మాజీ శాసనసభ్యులు.
ఈయన 1927 లో ఖమ్మం జిల్లా, టేకులపల్లి మండలంలోనిబేతంపూడి గ్రామంలో జన్మించారు.
జమీందారీ కుటుంబమైనప్పటికీ దాయాదుల కుట్రల వల్ల చాలా కష్టాలు అనుభవించారు. పదిహేనవ ఏట క్విట్‌ ఇండియా ఉద్యమంలో పాల్గొని జైలుకు వెళ్లారు.
జైలు నుంచి విడుదలయ్యాక ఎం.ఎస్‌. రాజలింగం, హయగ్రీవాచారి, కాళోజీ నారాయణరావు వంటి వారి ప్రభావంతో ఆంధ్ర మహాసభ మార్గంలో నడిచారు. భువనగిరి మహాసభలో రావి నారాయణ రెడ్డి, చిర్రావూరి లక్ష్మీనరసయ్య, మంచికంటి రాంకిషన్‌ రావు, సర్వ దేవ భట్ల రామనాథం తదితరులతో పరిచయమైంది. ఆ కాలంలో వరంగల్‌లో ఆజాంజాహి మిల్లులో కార్మిక సంఘ నిర్మాణంలో రామనాథంతో కలసి పనిచేశారు. రామనాథం ప్రేరణతో 1944లో కమ్యూనిస్టు పార్టీలో చేరారు. అదే ఏడాది విజయవాడలో రాజకీయ తరగతులకు హాజరై పుచ్చలపల్లి సుందరయ్యను చూశారు. పుస్తక పఠనం కూడా అప్పుడే బాగా సాగించారు.
ఇల్లెందు తాలూకా ఆంధ్ర మహాసభ కార్యదర్శిగానూ కమ్యూనిస్టు పార్టీ బాధ్యుడుగానూ పనిచేసి.. అక్రమ లెవీ, దోపిడీకి, వెట్టి చాకిరీకి వ్యతిరేకంగా ఉద్యమం నడిపి నిజాం ప్రభుత్వంలో జైలు శిక్ష అనుభవించారు. వీర తెలంగాణా పోరాటానికి నాందిగా పరిగణించే దొడ్డి కొమరయ్య బలిదానంపై జైల్లో ఉండి అమరజీవివి నీవు కొమరయ్యా అందుకో జోహార్లు కొమరయ్య అన్న పాట రాశారు. తెలంగాణ సాయుధ పోరాటంలో రాజకీయ ఆర్గనైజర్‌గా రహస్య కేంద్రాలలో బాధ్యతలు చూసేవారు. బొంబాయి, మద్రాసు వంటి చోట్లకు వెళ్లి ఆయుధాలను కొనుగోలు చేసి, బట్టల వ్యాపారి వేషం వేసుకుని పెద్ద పెద్ద పెట్టెలలో పెట్టుకొని గెరిల్లా దళాలకు చేర్చేవారు.
ఇల్లెందు ప్రాంతంలో జన్నారెడ్డి భూస్వామి ఆధీనంలోని భూమిని పేదలకు పంచారు. 1952 ఎన్నికల్లో ప్రోగ్రెసివ్‌ డెమొక్రటిక్‌ ఫ్రంట్‌ పేరుమీద ఇల్లెందు నుంచి పోటీచేసి గెలిచారు. నాటి హైదరాబాదు శాసనసభలో వి.డి.దేశ్‌పాండే నాయకుడు కాగా నరసింహారావు ఉపనాయకుడుగా బాధ్యతలు నిర్వహించారు.
1957లో ఆంధ్రప్రదేశ్ శాసనసభ ఏర్పడి సుందరయ్య ప్రతిపక్ష నాయకత్వం చేపట్టినప్పుడు కూడా నరసింహారావు ఉప నాయకుడుగా ఉన్నారు. సభలో ఆంధ్ర, హైదరాబాదు రాష్ట్రాలను కలిపినప్పుడు కమ్యూనిస్టులు చెప్పిన విశాలాంధ్ర పదం గిట్టని సమయంలో ఆంధ్రప్రదేశ్‌ అన్న పదాన్ని ముందుకు తేవడంలోనూ ఆయన తొలి సూచన చేశారు. 1962లో మూడోసారి ఎంఎల్‌ఏగా గెలిచిన తరుణంలోనే ప్రభుత్వం భావి సిపిఎం నాయకత్వంపై మాత్రమే దాడి చేసినపుడు ఆయన కూడా అరెస్టయ్యారు. సిపిఎం వైపే నిలబడి జిల్లాలో ప్రముఖ శక్తిగా ఎదగడానికి ప్రారంభ దశలో ముఖ్య బాధ్యతలు నిర్వహించారు. 1967లో ఆఖరి సారి శాసనసభ్యుడైనప్పుడు విశాఖ ఉక్కు సమస్యపై రాజీనామా చేశారు. తర్వాత ఆ నియోజకవర్గం రిజర్వుడుగా మారింది.
1975లో దేశంలో ఎమర్జన్సీ విధించి హక్కులు కాలరాచినపుడు పార్టీ నాయకత్వం అజ్ఞాత వాసంలోకి వెళ్లారు.
గాంధీ ఇర్విన్ ఒప్పందం
దీనిని రాజకీయ ఒప్పందం అంటారు, ఇది జాతిపిత మహాత్మా గాంధీకి మరియు ఇండియన్ వైస్రాయ్ ఇర్విన్ ల మధ్య మార్చి 5, 1931 లో రెండవ రౌండ్ టేబుల్ సమావేశముల కొరకు జరిగింది. ఈ ఒప్పందం మొదటి రౌండ్ టేబుల్ సమావేశాలకు హాజరు కాని 
గాంధీజీని రెండవ రౌండ్ టేబుల్ సమావేశాలకు హాజరు పరుచుటకు గాను జరిగింది.
విక్రం సిరికొండ
విక్రం సిరికొండ తెలంగాణ రాష్ట్రానికి చెందిన ప్రముఖ దర్శకులు మరియు స్క్రీన్ ప్లే రచయిత.
2014లో వ్చిన రేసుగుర్రం, 2011లో వచ్చిన మిరపకాయ్, 2009లో వచ్చిన కొంచెం ఇష్టం కొంచెం కష్టం చిత్రాలకు స్క్రీన్ ప్లే అందించారు. తన మొదటి సినిమా కొంచెం ఇష్టం కొంచెం కష్టంకు 2009లో ఉత్తమ స్క్రీన్ ప్లే రచయితగా నంది అవార్డు అందుకున్నారు.
ఈయన తెలంగాణ రాష్ట్రం లోని వరంగల్లో జన్మించారు. 1993లో తన కుటుంబంతో హైదరాబాద్కు వచ్చేశారు. విక్రానికి చిన్నతనం నుండే నటన, కథలు మరియు మాటలు రాయడం వంటి వాటిల్లో నైపుణ్యం ఉంది. అనేక రంగస్థల నాటకాలు కూడా రాశారు. బెంగుళూర్ లోని బిఎంఎస్ కళాశాల నుండి ఇంజనీరింగ్ డిగ్రీ సంపాదించారు. ఢిల్లీ లోని ఆసియన్ అకాడమి ఆఫ్ ఫిల్మ్ అండ్ & టెలివిజన్ నుండి చిత్ర నిర్మాణంలో డిప్లొమా చేశారు.
చదువు పూర్తయిన తర్వాత, వి. వి. వినాయక్ దర్శకత్వం వహించిన ఠాగూర్ సినిమాకు సహ దర్శకుడిగా చేరారు. సాంబ మరియు బన్నీ సినిమాలకు సహ దర్శకుడిగా పనిచేసి, వివి వినాయక్ వద్ద సినిమా నిర్మాణంలో మెళకువలు తెలుసుకున్నారు. 2006లో రాఘవ లారెన్స్ దర్శకత్వంలో వచ్చిన స్టైల్ సినిమాకు ప్రథమ సహాయ దర్శకుడిగా చేరారు.
2014లో వ్చిన రేసుగుర్రం, 2011లో వచ్చిన మిరపకాయ్, 2009లో వచ్చిన కొంచెం ఇష్టం కొంచెం కష్టం చిత్రాలకు స్క్రీన్ ప్లే అందించారు. 2017లో రవితేజ హీరోగా టచ్ చేసి చూడు అనే సినిమాను దర్శకత్వం అహించబోతున్నారు.
సామల భాస్కర్
సామల భాస్కర్ తెలంగాణ రాష్ట్రానికి చెందిన చలనచిత్ర ఛాయాగ్రహకులు.
ఈయన లక్ష్మీనారాయణ, సుగుణ దంపతులకు 1975, డిసెంబరు 8న తెలంగాణ రాష్ట్రం లోని వరంగల్లో జన్మించారు.
హైదరాబాద్ లోని జవహార్ లాల్ లో ఫోటోగ్రఫీలో శిక్షణ పొందారు.
వీరికి 2007, ఏప్రిల్ 29న సౌజన్యతో వివాహం జరిగింది. ఒక కూతురు, ఒక కుమారుడు ఉన్నారు.
2009లో కృష్ణవంశీ దర్శకత్వంలో శశిరేఖ పరిణయం చిత్రం ద్వారా ఛాయాగ్రహకులు తెలుగు సినీరంగంలోకి అడుగుపెట్టారు. హిందీ, మరాఠి సినిమాలకు కూడా పనిచేశారు.
ఆనంది (నటి)
ఆనంది (నటి) తెలంగాణ రాష్ట్రానికి చెందిన తెలుగు, తమిళ సినీనటి. 2012లో వచ్చిన బస్ స్టాప్ సినిమా ద్వారా తెలుగు సినీరంగంలోకి ప్రవేశించారు.
ఈవిడతెలంగాణ రాష్ట్రం లోని వరంగల్లో 1993, జూలై 07న జన్మించారు.
ఏడిద కొత్తూరు
ఏడిద కొత్తూరు తూర్పు గోదావరి జిల్లా, మండపేట మండలానికి చెందిన గ్రామము. 
ఈ గ్రామంలో 4 దేవాలయాలు ఉన్నాయి
ఈ ఊరిలో ఎక్కువ సంఖ్యలో శెట్టిబలిజ కులం వారు ఉన్నారు ఈ ఊరి చివర పోలీమెరలో పెద్దమ్మ తల్లి ఆలయం ఉంది 
ఈ గ్రామంలో సుమారు 1200 మంది జనాభా ఉన్నారు
ఈ ఊరి చివర సంగమేశ్వర శివాలయం ఉంది ఈ దేవాలయం చాల చరిత్ర కలిగినా దేవాలయం ఈ దేవాలయం లో సుబ్రమణ్య షస్టీ చాల బాగా జరు గుతుంది
ఇషికా సింగ్
ఇషికా సింగ్ తెలంగాణ రాష్ట్రానికి చెందిన తెలుగు సినిమా నటి, నృత్యకారిణి మరియు మోడల్.
ఇషికా సింగ్ రాజపుట్ కుటుంబంలో 1990, ఆగస్టు 10న జన్మించారు. వీరి తల్లిదండ్రులు ఇండియన్ ఆర్మీలో పనిచేస్తున్నారు.
కేంద్రీయ విద్యాలయంలో పాఠశాల విద్యను పూర్తిచేశారు. ఇగ్నో నుండి బ్యాచిలర్ ఆఫ్ కామర్స్, సిక్కిం మణిపాల్ విశ్వవిద్యాలయం నుండి ఎంబిఎ చదివారు. డిజిసిఎ సర్టిఫైడ్ చేసిన ఏవియానిక్స్ ఇంజనీర్ లైసెన్సు మరియు పైలట్ లైసెన్సులను కలిగివుంది.
కాల్గేట్, బిర్లా సన్ లైఫ్ ఇన్సూరెన్స్, నీరూస్, ఆనంద్ మసాలా, ఫ్రీడం, ఇన్నో ఇంజిన్ ఆయిల్స్, ల్యూసిడ్ డయాగ్నోసిస్, గ్లోబల్ ఇన్స్టిట్యూట్ ఆఫ్ మెడికల్ సైన్సెస్, కంట్రీ క్లబ్, గ్లో హెర్బల్ ఫెయిర్నెస్ క్రీమ్ మొదలైన బ్రాండ్లకు మోడిలింగ్ చేశారు.
ఇషికా సింగ్, "హృదయ కాలేయం" సినిమా ద్వారా తెలుగు చలనచిత్రరంగంలోకి ప్రవేశించింది. తరువాత ఆమె "ఓ రాత్రి", "కొబ్బరిమట్ట", "కారులో షికారుకెళితే" వంటి తెలుగు సినిమాలలో మరియు "వెయిటింగ్ ఇన్ వైల్డర్నెస్" అనే ఆంగ్ల చిత్రంలో నటించింది.
కొత్త ప్రభాకర్ రెడ్డి
కొత్త ప్రభాకర్ రెడ్డి తెలంగాణ రాష్ట్ర రాజకీయ నాయకులు మరియు 16వ పార్లమెంటు సభ్యులు. 2014లో జరిగిన పార్లమెంట్ ఉప ఎన్నికలలో తెలంగాణ రాష్ట్ర సమితి తరపున మెదక్ లోకసభ నియోజకవర్గం నుండి గెలుపొందారు.
ప్రభాకర్ రెడ్డి 1966, జూన్ 6 న తెలంగాణ లోని హైదరాబాద్లో జన్మించారు.
ప్రముఖ పారిశ్రామికవేత్తగా పేరున్న ప్రభాకర్ రెడ్డి తెలంగాణ రాష్ట్ర సమితి పార్టీకి, కల్వకుంట్ల చంద్రశేఖరరావుకు సన్నిహితుడు. కేపీఆర్ ట్రస్టు ద్వారా పలు సంక్షేమ పథకాలను ప్రారంభించారు.
కల్వకుంట్ల చంద్రశేఖరరావు తెలంగాణ ముఖ్యమంత్రి పదవిని చేపట్టడంకోసం మెదక్ లోకసభ నియోజకవర్గం యొక్క ఎమ్మెల్యే పదవికి రాజీనామా చేయడంతో ఖాళీ అయిన స్థానానికి జరిగిన ఉప ఎన్నికలకు టీఆర్ఎస్ పార్టీ తరపున ప్రభాకర్ రెడ్డి పోటీచేసి గెలుపొందారు. 2104 సెప్టెంబరు 13న జరిగిన ఉప ఎన్నికల్లో ఆయన కాంగ్రెస్ నుంచి పోటీ చేసిన మాజీ మంత్రి సునీతా లక్ష్మారెడ్డి పై భారీ మెజారిటీతో గెలిచారు. 2014, నవంబరు 25న లోకసభ స్పీకర్ సుమిత్రా మహాజన్ ప్రభాకరరెడ్డితో ప్రమాణ స్వీకారం చేయించారు.
విశ్వనాథ పంచశతి
విశ్వనాథ పంచశతి. లో ఐదు వందల పైచిలుకు పద్యములు ఉన్నాయి అందులో కొన్నింటిని ఇక్కడ ప్రస్తావన జేయుట జరిగింది.
= విశ్వనాథ పంచశతి (శతక సాహిత్యము) = 
విశ్వనాథ పంచశతి. లో ఐదు వందల పైచిలుకు పద్యములు ఉన్నాయి అందులో కొన్నింటిని ఇక్కడ ప్రస్తావన జేయుట జరిగింది.
రచన : విశ్వనాథ సత్యనారాయణ
తేటగీతి:
"చిన్న యుద్యోగ మిమ్మని చేరఁ బోవ
బ్రాహ్మణు డవని గుమ్మమ్ము పారఁ దోలె
బ్రాహ్మణుండె కలెక్టరు వచ్చినంత
నడుగు నడుగున వలిపపు ముడుగులొత్తె"
తేటగీతి:
"నీకు నుద్యోగ మింతయు లేక నాలు
గేండ్లుగా స్నేహితుల బిచ్చ మెత్తు చుంటి
వీధి వాకిట నిలచిన బిచ్చగాని
గూలి సేయ రాదా యని కోపగింతు"
సి.హెచ్. మల్లారెడ్డి
సి.హెచ్. మల్లారెడ్డి తెలంగాణ రాష్ట్ర రాజకీయ నాయకులు మరియు 16వ పార్లమెంటు సభ్యులు. తెలంగాణ రాష్ట్ర సమితి తరపున మల్కాజ్‌గిరి లోకసభ నియోజకవర్గం నుండి ప్రాతినిథ్యం వహిస్తున్నారు. 2014లో జరిగిన పార్లమెంట్ ఎన్నికలలో తెలుగు దేశం పార్టీ తరపున గెలుపొందారు. అనంతరం టీ.ఆర్.ఎస్.లో చేరారు.
మల్లారెడ్డి 1953, సెప్టెంబర్ 9 న తెలంగాణ రాష్ట్రం లోని హైదరాబాద్లో జన్మించారు.
2014, మార్చి 19న తెలుగుదేశం పార్టీలో చేరారు. 2014, ఏప్రిల్ 9న మల్కాజ్‌గిరి లోకసభ నియోజకవర్గం ఎం.పి. అభ్యర్థిగా తెలుగుదేశం పార్టీ పార్టీ టికెట్ ఇచ్చింది. 2014, మే 16న జరిగిన పార్లమెంట్ ఎన్నికలలో పార్లమెంట్ సభ్యుడిగా ఎన్నికయ్యారు. తెలంగాణలో తెలుగుదేశం పార్టీ తరపున గెలిచిన ఏకైక పార్లమెంట్ సభ్యుడు మల్లారెడ్డే. 2016 జూన్ లో తెలంగాణ రాష్ట్ర సమితి పార్టీలో చేరారు.
పోసుపల్లె
పోసుపల్లె , ప్రకాశం జిల్లా, కొమరోలు మండలానికి చెందిన గ్రామము.
తిమ్మరాజు చెరువు:- ఈ చెరువుకు 150 ఎకరాల ఆయకట్టు ఉన్నది. ఈ చెరువు 50 మంది రైతులకు చెందిన 60 వ్యవసాయ బోర్లు, పోసుపల్లె, బొడుసుపల్లె, మూలపల్లె గ్రామాలలోని త్రాగునీటి బోర్లకు ఆధారం. ఈ చెరువులో నీరు ఉన్నప్పుడు వరి, మిరప, సజ్జ, పత్తి మొదలగు పంటలు పండించెదరు. [2] 
గ్రామములో నూతనంగా వెలసిన గురప్పస్వామి నూతన విగ్రహప్రతిష్ఠ ఉత్సవాలను 2017, ఫిబ్రవరి-11వతేదీ శనివారంనాడు, భక్తిశ్రద్ధలతో ప్రారంభించారు. 2017, ఫిబ్రవరి-13వతేదీ సోమవారం ఉదయం ప్రాతఃకాలపూజలు నిర్వహించారు. వేదపండితులు విగ్రహ, ధ్వజ, శిఖర ప్రతిష్ఠలను నిర్వహించారు. మనోజ్ ఛారిటబుల్ ట్రస్ట్ వారు ఈ మూడు రోజులూ అన్నప్రసాద వితరణ చేసారు. ఈ సందర్భంగా రాత్రిపూట పలు సాంస్కృతిక కార్యక్రమాలు ఏర్పాటుచేసీనారు. [1]
[1] ఈనాడు ప్రకాశం; 2017,ఫిబ్రవరి-14; 4వపేజీ.
[2] ఈనాడు ప్రకాశం; 2017,జూన్-9; 4వపేజీ.
తెలంగాణ యువ నాటకోత్సవం
తెలంగాణ యువ నాటకోత్సవం తెలంగాణ రంగస్థల సమాఖ్య మరియు తెలంగాణ రాష్ట్ర భాషా సాంస్కృతిక శాఖ సంయుక్తాధ్వర్యంలో 2017, జనవరి 27 నుండి 29 వరకు హైదరాబాద్ లోని రవీంద్రభారతి ఆడిటోరియం నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల మరియు సాంకేతిక నిపుణుల ప్రతిభను వెలికితీసే లక్ష్యంతో తెలంగాణ రంగస్థల సమాఖ్య ఈ నాటకోత్సవాన్ని నిర్వహించింది.
థామస్ పేన్
Thomas Paine (or Pain; February 9, 1737 O.S. – June 8, 1809) థామస్ పేన్ అమెరికాకు చెందిన ప్రముఖ తత్వవేత్త, రాజకీయ ఉద్యమ కర్త, మరియు రాజనీతి సిద్ధాంతకర్త.  అమెరికా దేశ వ్యవస్థాపక నాయకులలో ఒకరు. థామస్ పేన్ అమెరికా దేశ స్వాతంత్ర్య ఉద్యమ సమయంలో రచించిన రెండు ప్రముఖ సంపుటాలు "కామన్ సెన్సు, ది ఏజ్ ఆఫ్ రీజన్" అతనికెంతో కీర్తిని తెచ్చినవి. అతని రచనలు అమెరికా దేశానికి బ్రిటన్ నుండి స్వాతంత్ర్యం పొందేటందుకు పోరాడిన విప్లకారులకు ఎంతో స్ఫూర్తినిచ్చింది. చివరికి 1176 లో ఆ స్పూర్తే అమెరికా దేశానికి స్వాతంత్ర్యాన్ని సాధింపజేసింది. థామస్ పేన్ యొక్క ఆలోచనలు సాంస్కృతిక పునరుజ్జీవనాన్ని ప్రతిబింబింపజేసేవిగా వుండేవి. . థామస్ పేన్ ను ప్రవృత్తి రీత్యా వైద్యునిగాను, వృత్తి రీత్యా పాత్రికేయునిగాను, సమాజంలో ఏర్పడే మార్పుల ద్వారా విప్లవ ప్రచార కర్తగానూ పలురకాల పాత్రలను పోషించాడని మేధావుల అభిప్రాయం.
థామస్ పేన్ ఇంగ్లాండు దేశానికి  చెందిన థెట్ఫోర్డ్ లో జన్మించాడు. ఇతడు ప్రఖ్యాత శాస్త్రవేత్త, మరియు పాత్రికేయుడు, రాజకీయ నాయకుడైన "బెంజమిన్ ఫ్రాంక్లిన్ ద్వారా 1774లో అప్పటి బ్రిటష్ కాలనీలుగా పిలువబడే అమెరికాకు పయనమయ్యాడు. అతను అమెరికాలో ప్రవేశించిన సమయంలో అమెరికా దేశానికి స్వాతంత్ర్యం కోసం విప్లవాత్మక సంఘర్షణలు జరుగుతున్నాయి. ఆ సమయంలో పేన్ "కామన్ సెన్సు" పేరుతో 1776లో కరపత్రాలను అమెరికా వ్యాప్తంగా పంపిణీ చేసాడు. అది విప్లవ నాయకులకు ఎంతో స్ఫూర్తినిచ్చింది. ఆ తరువాతి కాలంలో అమెరికా దేశ స్వాతంత్ర్యం కోసం" ది అమెరికన్ క్రైసిస్" అనే మరో కరపత్రిక రచించాడు. Common Sense రచన గురించి అమెరికా దేశ వ్యవస్థాపకులలోఒకరైన జాన్ఆడంస్ "కామన్ సెన్ స్ రచయిత కలం యొక్క ప్రభావం గనక లేకపోతే జార్జ్ వాషింగ్టన్ యొక్క ఖడ్గ ప్రభావం నిష్ఫలమై వుండేది."
థామస్ పేన్ 1790వ దశకంలో ఫ్రాన్సులో నివసించాడు. అప్పుడు జరుగుతున్న ఫ్రెంచి విప్లవంలో పూర్తిగా నిమగ్నమయ్యాడు. 1791లో "రైట్స్ ఆఫ్ ఎ మాన్" అనే కరపత్రికను ఫ్రెంచి విప్లవం పట్ల సుముకంగా లేని విమర్శకులను వుద్దేశిస్తూ ఈ రచనను చేసాడు. థామస్ పేన్ ఫ్రెంచి విప్లవానికి పూర్తి మద్దతు ప్రకటించాడు. ఫ్రెంచి భాష రాకపోయినా పేన్ ఫ్రాన్సు జాతీయ కన్వెషన్కు ఎన్నికయ్యాడు. ఫ్రెంచి విప్లవంలో రెండు వర్గాలలో ఒకటైన జిరాండిస్టులు థామస్ పేన్ను తమ మిత్రునిగా భావించేవారు. మరొక వర్గమైన జాకొబిన్ వర్గ నాయకుడైన రాబిస్పియర్ పేన్ను తమ శత్రువుగా భావించేవారు.
1793లో థామస్ పేన్ను బంధించి లక్సెంబర్గు కారాగారంలో ఖైదు చేసారు. జైలు జీవితంలో తన బృహత్గ్రంథం "ది ఏజ్ ఆఫ్ రీజన్" (1793-94) రచనలో నిమగ్నమైయ్యాడు. థామస్ పేన్ను ఫ్రాన్సు దేశంలో బంధించారనే విషయం అమెరికా దేశ వ్యాప్తంగ ప్రకంపనలు సృష్టించింది. అమెరికాకు అప్పటికి కాబోయే భావి అధ్యక్షుడు "జేమ్స్ మన్రో" తన పలుకుబడిని ఉపయోగించి దౌత్య సంబంధాల ద్వారా థామన్ పేన్ను విడుదల చేయించాడు. అప్పటికే తన రచన "ది ఏజ్ ఆఫ్ రీజన్" ద్వారా మత ఛాందసవాదుల నుంచి ఎన్ని వ్యతిరేకతలు ఎదురైనా ధైర్యంగా ఎదుర్కొన్నాడు. తన గ్రంథంలో "దీయిసమ్" అనే వాదనను సమర్ధించాడు. ఈ వాదం ఏమిటంటే భగవంతుడు ఈ సృష్టిని తయారు చేసి దాని కంటూ కొన్ని నియమాలు ఏర్పరచాడు. ఆ తరువాత ఆ నియమాల అనుసారం ఈ సృష్టి నడుస్తుందే తప్ప భగవంతుని జోక్యం ఇందులో వుండదు. ఈ సిద్ధాంతం అప్పట్లో ఎన్నో అలజడులను సృష్టించింది. మత ఛాందసవాదులనుంచి విమర్శలను ఎదుర్కొంది. ఈ సిద్ధాంతాన్ని అప్పటి మేధావులైన "వోల్టేర్" "బెంజమిన్ ఫ్రాంక్లిన్" "థామస్ జెఫర్ సన్" వంటి వారు అనుసరించారు. థామస్ పేన్ తన 72వ ఏట 1809 జూన్ 8వ తేదీన వృద్ధాప్యంలో అమెరికాలోని తన స్వంత గృహంలో తుది శ్వాస విడిచాడు. అప్పటి క్రైస్తవ మత అధికారులకు భయపడి పేన్ యొక్క అంతిమ యాత్రకు కేవలం 6గురు మాత్రమే హాజరయ్యారు.
కార్టోశాట్-2D ఉపగ్రహం
కార్టోశాట్-2D ఉపగ్రహం ను భారతీయ అంతరిక్ష పరిశోధన సంస్థ ఇస్రోతయారు చేసిన ఉపగ్రహం. ఈ ఉపగ్రహాన్ని 15 ఫిబ్రవరి 2017 న పిఎస్‌ఎల్‌వి-సీ37 ఉపగ్రహ వాహకనౌక ద్వారా అంతరిక్షంలో ప్రవేశపెట్తారు.కార్టోశాట్-2D ఉపగ్రహం ఇస్రో రూపొందించి ప్రయోగించిన కార్టోశాట్ శ్రేణికి చెందిన ఉపగ్రహం. అంతకు ముందు కార్టోశాట్ శ్రేణికి సంబంధించి నాల్గు ఉపగ్రహాలను ప్రయోగించారు. అవికార్టోశాట్-1 ఉపగ్రహం, కార్టోశాట్-2 ఉపగ్రహం, కార్టోశాట్-2A ఉపగ్రహం‎కార్టోశాట్-2B ఉపగ్రహాలు.కార్టోశాట్ సంబంధించి ఇది ఐదవది అయిన శ్రేణిపరంగా ఇది కార్టోశాట్-2D ఉపగ్రహం. ఈ ఉపగ్రహం బరువు 714 కిలోలు. దీన్ని తొలుత 505 కి.మీ సుర్యానువర్త్న క్షక్ష్యలో ప్రవేశపెట్టారు. ఈ ఉపగ్రహం కాలపరిమితి 5 సంవత్సరాలు.
కార్టోశాట్ ఉపగ్రహాలు భూమి ఉపరితలాన్ని పటాలుగ చిత్రికరిస్తాయి. అనగా భూఉపరితల చిత్రీకరణ విజ్ఞానాన్ని కార్టోగ్రఫీ అంటారు. ఈ ఉపగ్రహాల ద్వారా గ్రామీన పట్టణ ప్రాంతాల్లో మౌలిక సదుపాయాల అభివృద్ధి, తీరప్రాంతాల్లో నేలవినియోగం, దాని నియంత్రణ, రోడ్దురవాణా వ్యవస్థపర్యవేక్షణ, నీటీ విస్తరణ అధ్యయణము, నేల వినియోగ పటాల తయారి వంటి అనేక ప్రయోజానాలు ఈ కార్టోశాట్ ఉపగ్రహంవలన ఉన్నాయి. పై ఉపయోగాలతో పాటు భౌగోళిక సమాచార వ్యవస్థ ఉపయోగాలు కూడా ఉన్నాయి. ఈ ఉపగ్రహంలో ప్రధానంగా రెండు ఉపకరణాలు ఉన్నాయి.అవి ఒకటి ప్యాన్ క్రొమెటిక్ కెమరా, రెండవది మల్టీ స్పెక్ట్రల్ కెమరా
ఉపగ్రహం యొక్క ఆన్‌బోర్డ్ పవర్ 930 watts.వాలుతలం 97.89 డిగ్రీలు. ఆవర్తన కాలం 97.38 నిమిషాలు. ఈ ఉపగ్రహంలో ఒక పాన్ క్రోమాటిక్ (PAN) కెమారాను అమర్చారు. ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు మరియు తెలుపు చిత్రాలు చిత్రికరించగలదు. కెమరా తరంగ పొడవు 0.5 – 0.85 మైక్రో మీటర్లు, రెజల్యుసన్ 1 మీటరుకన్న తక్కువ. కార్టోశాట్-2B ఉపగ్రహం 26 డిగ్రీల కోణంలో అటు ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరు లోఉన్న స్పేస్ క్రాఫ్ట్ కంట్రోల్ కేంద్రము, దానితో నెట్‌వర్క్ అనుబంధమున్నలక్నో, మారిటస్, రష్యాలోని బేర్ స్లాక్, ఇండోనేషియా లోని భయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణ చేస్తుంది.
2017 సంవత్సరం చివర్లో కార్టోశాట్-2D కీ అనుబంధంగా కార్టోశాట్-2E ఉపగ్రహన్ని ప్రయోగించ బొతున్నది ఇస్రో.
సీతారాం నాయక్
సీతారాం నాయక్ తెలంగాణ రాష్ట్ర రాజకీయ నాయకులు మరియు 16వ పార్లమెంటు సభ్యులు. తెలంగాణ రాష్ట్ర సమితి తరపున మహబూబాబాద్ లోకసభ నియోజకవర్గం నుండి ప్రాతినిథ్యం వహిస్తున్నారు.
సీతారాం నాయక్ తెలంగాణ వరంగల్ జిల్లా లోని మల్లేపల్లి లో జన్మించారు.
కాకతీయ విశ్వవిద్యాలయం అకాడమిక్ సెక్షన్ లో పనిచేశారు. ప్రత్యేక తెలంగాణ ఉద్యమంలో క్రియాశీల తెలంగాణ ఉద్యమ కార్యకర్తగా పాల్గొన్నారు. 2014 లోకసభ ఎన్నికలలో మహబూబాబాద్ లోకసభ నియోజకవర్గం నుంచి కేంద్ర మంత్రి పోరిక బలరాం నాయక్ పై గెలుపొందారు.
ఇరిగినేని తిరుపతినాయుడు
ఇరిగినేని తిరుపతినాయుడు ఆంధ్రప్రదేశ్ రాష్ట్ర మాజీ శాసన సభ్యులు. ఆయన 1989లో కాంగ్రెస్ అభ్యర్థిగా పోటీచేసి ఘన విజయం సాధించి వరుసగా 1999 నుంచి 2004 ఎన్నికల్లో వరుసగా మూడుసార్లు ఎమ్మెల్యేగా ఎన్నికైన వ్యక్తి.
ఆయన ప్రకాశం జిల్లా కు చెందిన పామూరు మందలానికి చెందిన మోపాడు గ్రామంలో నర్సలనాయుడు లక్ష్మమ్మ దంపతులకు జూలై 1 1937 న జన్మించారు. ఆయా విద్యార్థి దశలోనే కమ్యూనిస్టు భావాలతో రాజకీయ రంగప్రవేశం చేసారు. సర్పంచ్‌గా, సమితి అధ్యక్షునిగా, ఎమ్మెల్యేగా అనేక పదవులను అలంకరించారు. ఆయన నాటి కమ్యూనిస్టు నేత గుజ్జుల యల్లమందారెడ్డికి శిష్యులు. ఆయన భార్య లక్ష్మమ్మ 1959లో మోపాడు సర్పంచ్ గా గెలిచారు. ఆయన 1964 లో సర్పంచ్ గా ఎన్నికై 16 యేండ్లకు పైగా సేవలందించారు. 1981 లో సమితి అధ్యక్షునిగా గెలుపొందారు. 1882 లో తెలుగుదేశం పార్టీ లో చేరి జిల్లా అధ్యక్షునిగా భాద్యతలు నిర్వహించారు. 1987లో కాంగ్రెస్‌పార్టీలో చేరి, ఆపార్టీ జిల్లా అధ్యక్షునిగా నియమితులయ్యారు. 1989 అసెంబ్లీ ఎన్నికల్లో కాశిరెడ్డిపై ఇరిగినేని గెలిచారు. ఆ తర్వాత 1994 ఎన్నికల్లో ఇరిగినేనిపై కాశిరెడ్డి విజయం సాధించారు. తరువాత 1999, 2004 ఎన్నికల్లో రెండు దఫాలు వరుసగా ఇరిగినేని ఎమ్మెల్యేగా గెలుపొందారు.
ఇరిగినేని తిరుపతి నాయుడు అనారోగ్యంతో ఫిబ్రవరి 12 2017 ఆదివారం తెల్లవారుజామున నెల్లూరులోని స్వగృహంలో కన్నుమూశారు.
బోస్టన్ టీ పార్టీ
బోస్టన్ టీ పార్టీ అనేది అమెరికా దేశంలో అప్పుడు పరిపాలిస్తున్న బ్రిటీషు ప్రభుత్వానికి వ్యతిరేకంగా అమెరికా దేశ స్వాతంత్ర్యం కోసం జరిగిన ఉద్యమాలలో ఇది ప్రముఖమైనది. ఈ ఉద్యమాన్ని సన్స్ ఆఫ్ లిబర్టీ అనే సంస్థకు చెందిన ఉద్యమకారులు నేటివ్ అమెరికన్ల వేషధారణలో వచ్చి ఈస్టు ఇండియా కంపెనీకి చెందిన "టీపొడి"ని రవాణా చేసే పడవలోని టీపొడి సరుకును మొత్తం నీటిపాలు చేసారు. ఈ సంఘటన డిసంబరు 16,1773లో బోస్టన్ ఓడరేవు వద్ద జరిగింది. అందుకే ఈ సంఘటనకు ఈ పేరు వచ్చింది.
ఈ సంఘటన బ్రిటీషర్ల టీ చట్టానికి వ్యతిరేకంగా జరిగిన ఉద్యమములో సంభవించింది. అమెరికన్ల తరపున బ్రిటీష్ ప్రభుత్వంలో మాట్లాడటానికి ఒక్కరు కూడా లేరు. కానీ బ్రిటన్ ప్రభుత్వం అమెరికన్ల చేత పన్నులు కట్టించుకుంటూ వారిని ప్రభుత్వంలో భాగం చేయలేకపోయిందని  అమెరికన్ల ఆగ్రహం. తమ తరుపున మాట్లాడటానికి ప్రతినిధి లేనందున తాము బ్రిటన్ ప్రభుత్వానికి పన్నులు కట్టకూడదని వారు నిశ్చయించుకున్నారు. ("No taxation without representation!") అమెరికాకు చెందిన వ్యాపారులు బ్రిటన్ ప్రభుత్వానికి అధికంగా పన్నులు చెల్లించుట వలన సరుకులు అమ్మి ఎక్కువ లాభాన్ని పొందలేక పోయేవారు. చివరికి అమెరికన్లు అక్రమ రవాణా ద్వారా వచ్చిన సరుకులు కొంటుండేవారు.
తమకున్న ఆగ్రహాన్ని ఎలా చూపించాలా అని అలోచిస్తున్న అమెరికన్లకు సన్స్ ఆఫ్ లిబర్టీ సంస్థ ఉద్యమకారులు బోస్టన్ రేవు వద్దనున్న ఈస్టు ఇండియాకు చెందిన టీపొడి రవాణా చేస్తున్న ఓడలోకి నేటివ్ అమెరికన్ల వలే మారు వేషం ధరించి ఆ ఓడలోని టీపొడి సరుకునంతా నీటిలో పడవేశారు. ఈ సంఘటన ద్వారా ఆగ్రహించిన బ్రిటీష్ ప్రభుత్వము, అమెరికాలోని మసాచ్యుసెట్స్ కాలనీ వాసులకు మరిన్ని నిర్భంధ చట్టాలను ప్రవేశపెట్టింది. ఈ చట్టాలలో బోస్టన్ రేవును మూసివేసి తమకు జరిగిన నష్టానికి పూర్తి పరహారం చెల్లించాలని కోరింది.
ఈ బోస్టన్ టీ పార్టీ సంఘటన అమెరికా దేశ స్వాతంత్ర్య ఉద్యమ సంగ్రామంలో ప్రముఖ పాత్ర పోషించింది.
జరీనా వహాబ్
జరీనా వహాబ్ ఒక భారతీయ నటి. ఈమె 1970వ దశకంలో పలు సినిమాలలో ప్రధాన పాత్రలు ధరించింది. ఈమె హిందీ, తెలుగు, కన్నడ, తమిళ, మలయాళ భాషల చలనచిత్రాలలో నటించింది.
జరీనా వహాబ్ విశాఖపట్టణంలోని ఒక ముస్లిం కుటుంబంలో జన్మించింది. ఈమెకు మాతృభాష తెలుగుతో పాటు ఉర్దూ, హిందీ, ఇంగ్లీషు భాషలలో ప్రావీణ్యం ఉంది. ఈమె పూణేలోని ఫిల్మ్‌ అండ్ టెలివిజన్ ఇన్‌స్టిట్యూట్ ఆఫ్ ఇండియా(FTII)లో శిక్షణ పొందింది. ఈమెకు ముగ్గురు సోదరీమణులు ఒక సోదరుడు ఉన్నారు.
ఈమె సినిమాలకు పనికిరాదని సినిమా నిర్మాత రాజ్ కపూర్ తిరస్కరించగా ఈమె పట్టుదలతో తన ఆహార్యంపై దృష్టిపెట్టి మెరుగులు దిద్దుకుని సినిమా పార్టీలకు, కార్యక్రమాలకు హాజరయ్యింది. దానితో ఈమె పలువురి దృష్టిలో పడి సినిమా అవకాశాలు దక్కించుకుంది. ఈమె సాధారణంగా మధ్యతరగతి పాత్రలలో నటించేది. ఈమె 1976లో విడుదలైన "చిత్ చోర్" సినిమాలో నటించింది. ఇదే కాకుండా అమోల్ పాలేకర్ నటించిన "అగర్", రాజ్ బబ్బర్‌తో "జజ్‌బాత్", అరుణ్ గోవిల్‌తో "సావన్ కో ఆనే దో" విక్రంతో "రయీస్ జాదా" మొదలైన సినిమాలలో నటించింది. 1977లో విడుదలైన "ఘరండా" చిత్రంలో నటనకు ఈమె ఫిలింఫేర్ ఉత్తమ నటి పురస్కారానికి నామినేట్ అయ్యింది. ఈమె హిందీ సినిమాలలోనే కాక మళయాల, తెలుగు, తమిళ, కన్నడ చిత్రాలలో కూడా నటించింది.
ఈమె మళయాల చిత్రం క్యాలెండర్ (2009)తో నటిగా పునః ప్రవేశం చేసింది. "మై నేమ్ ఈజ్ ఖాన్" చిత్రంలో షారూఖ్ ఖాన్ తల్లి పాత్రలో దర్శనమిచ్చింది.
జరీనా వహాబ్ ప్రస్తుతం హిందీ టెలివిజన్ సీరియళ్లలో వయసు మళ్లిన పాత్రలలో నటిస్తున్నది.
జరీనా సినీనటుడు ఆదిత్య పంచోలిని "కళంక్ కా టీకా" అనే సినిమా సెట్లో కలుసుకుంది. పంచోలి ఈమె కన్నా 6 సంవత్సరాలు పిన్నవయస్కుడు. 1986లో వీరిద్దరూ వివాహం చేసుకున్నారు. వీరికి సన అనే కూతురు, సురజ్ అనే కొడుకు కలిగారు.వీరి సంతానం ఇరువురూ నటీనటులే.
ఈమె సుమారు 60 హిందీ సినిమాలలో నటించింది. ఈమె నటించిన తెలుగు సినిమాల జాబితా:
ఈమె అనేక టెలివిజన్ సీరియళ్లలో నటించింది. వాటిలో "క్యోంకి సాస్ భీ కభీ బహూ థీ", "మధుబాల ఏక్ ఇష్క్ ఏక్ జునూన్", "ఏక్ కిరణ్ రోష్నీ కీ","ఎఫ్.ఐ.ఆర్.", "మేరీ ఆవాజ్ హీ పెహచాన్ హై" మొదలైన ప్రజాబాహుళ్యమైన సీరియళ్లు ఉన్నాయి.
బి. వినోద్ కుమార్
బి. వినోద్ కుమార్ (బోయినపల్లి వినోద్‌కుమార్) (జననం 22 జూలై 1959) తెలంగాణ రాష్ట్ర రాజకీయ నాయకుడు, న్యాయవాది మరియు 16వ పార్లమెంటు సభ్యుడు. తెలంగాణ రాష్ట్ర సమితి తరపున కరీంనగర్ లోకసభ నియోజకవర్గం నుండి ప్రాతినిధ్యం వహిస్తున్నాడు. గతంలో 14 వ లోకసభ (2004-2009) లో హన్మకొండ లోకసభ నియోజకవర్గం నుండి ఎం.పి. గా పనిచేశాడు. ఈయన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యుల్లో ఒకడు. ప్రస్తుతం తెరాస పార్టీ పొలిట్ బ్యూరో సభ్యులుగా మరియు లోకసభలో పార్టీ డిప్యూటీ ఫ్లోర్ లీడర్ ఉన్నాడు.
వినోద్ కుమార్ 1959, జూలై 22న మురళీధర్ రావు, సుగుణదేవి దంపతులకు తెలంగాణ రాష్ట్రం లోని కరీంనగర్ లో జన్మించాడు. వీరికి ఒక తమ్ముడు ఒక సోదరి ఉన్నారు. వినోద్ కుమార్ తండ్రి వరంగల్ జిల్లాలో రెవెన్యూ శాఖలోని రాష్ట్ర ప్రభుత్వం ఉద్యోగి. తండ్రిది వరంగల్ జిల్లా, ఎనుగల్ గ్రామంలోని వ్యవసాయ కుటుంబం. తల్లి కుటుంబం కరీంనగర్ జిల్లా నాగారం కు చెందిన రాజకీయ కుటంబం. స్వాతంత్ర్య సమరయోధులు, కమ్యూనిస్టు పార్టీ నాయకులు చెన్నమనేని రాజేశ్వరరావు... మాజీ ప్రణాళికా సంఘం సభ్యుడు మరియు హైదరాబాద్ విశ్వవిద్యాలయం మాజీ చాన్సెలర్ చెన్నమనేని హన్మంతరావు... సామాజిక కార్యకర్త చెన్నమనేని వెంకటేశ్వరారవు... మహారాష్ట్ర ప్రస్తుత గవర్నర్ చెన్నమనేని విద్యాసాగర్ రావు లు వినోద్ కుమార్ మేనమామలు.
ఈయన వరంగల్ జిల్లా దేశాయిపేట గ్రామంలోని నెహ్రూ మెమోరియల్ స్కూల్ లో తన స్కూల్ విద్యను పూర్తిచేశాడు. హనుమకొండ లోని ప్రభుత్వ జూనియర్ కాలేజీ నుండి జీవశాస్త్రం, భౌతికశాస్త్రం మరియు రసాయనశాస్త్రాలలో ఇంటర్మీడియట్ విద్యను చదివాడు. ప్రభుత్వం కాకతీయ డిగ్రీ కళాశాల నుండి బ్యాచిలర్ సైన్స్ పూర్తిచేసి, కాకతీయ విశ్వవిద్యాలయం లోని న్యాయశాస్త్ర కళాశాల నుండి ఎల్.ఎల్.బి. చదివాడు.
వినోద్ కుమార్ 14 సంవత్సరాల వయసులోనే విద్యార్థి రాజకీయాల్లోకి అడుగుపెట్టాడు. భారతీయ కమ్యూనిస్టు పార్టీ యొక్క విద్యార్థి విభాగం అఖిల భారత విద్యార్థి సమాఖ్య (ఎఐఎస్ఎఫ్) లో చేరాడు. విద్యార్థి రాజకీయాల్లో చుడుకుగా పాల్గొని విద్యార్ధి నాయకులుగా ఎదిగాడు. విశ్వవిద్యాలయ విద్యార్ధులు యూనియన్ లలో ఎఐఎస్ఎఫ్ యొక్క రాష్ట్ర మరియు జాతీయ సంఘాలలో వివిధ పదవులను అధిరోదించాడు. ఆ సమయంలో వరంగల్ లో జరిగిన వివిధ ప్రజా ఉద్యమాలు, ఆందోళనలలో పాల్గొన్నాడు.
వినోద్ కుమార్ 1984 సంవత్సరంలో న్యాయవాదిగా చేరాడు. 1998 వరకు వరంగల్ జిల్లా లో న్యాయవాదిగా ప్రాక్టీస్ చేశాడు. ఆ తర్వాత ఆయన హైదరాబాద్ లోని హైకోర్టు లో ప్రాక్టీస్ మొదలు పెట్టాడు. ఆంధ్రప్రదేశ్ బార్ కౌన్సిల్ సభ్యుగా పనిచేశాడు.
వినోద్ కుమార్ 1970 చివరలో భారత కమ్యూనిస్టు పార్టీ సభ్యుడిగా చేరి, పార్టీ లో వివిధ పదవులను నిర్వహించాడు. వరంగల్ జిల్లా సహాయ కార్యదర్శి మరియు రాష్ట్ర కౌన్సిల్ సభ్యులుగా పనిచేశాడు. రాజకీయాలలోనే కాకుండా వివిధ ప్రజా ఉద్యమాలు, ప్రపంచ శాంతి జాతీయ మరియు అంతర్జాతీయ సెమినార్లలో పాల్గొని ఇండో-సోవియట్ సాంస్కృతిక సమాజం యొక్క క్రియాశీల సభ్యులుగా చేరాడు.
1990 ల చివర్లో తెలంగాణ ఉద్యమం తిరిగి ప్రారంభించడంలో వినోద్ కుమార్ ముందంజలో ఉన్నాడు. తెలంగాణ ప్రాంతంలో వెనుకబడిన పరిస్థితుల గురించి జరిగిన అనేక చర్చలు, సెమినార్లు మరియు రౌండ్ టేబుల్ సమావేశాలలో పాల్గొన్నాడు. హైదరాబాద్ రాజధానిగా ప్రత్యేక తెలంగాణ రాష్ట్ర ఏర్పాటే ఏకైక ఎజెండాగా కల్వకుంట్ల చంద్రశేఖర్ రావు 2001, ఏప్రిల్ 27న ఏర్పాటుచేసిన తెలంగాణ రాష్ట్ర సమితి (తెరాస) పార్టీ యొక్క వ్యవస్థాపక సభ్యులుగా ఉన్నాడు. అప్పటి నుండి టిఆర్ఎస్ పార్టీలో మరియు తెలంగాణ ఉద్యమంలో కీలక పాత్ర పోషిస్తూ వచ్చాడు.
జితేందర్ రెడ్డి
జితేందర్ రెడ్డి తెలంగాణ రాష్ట్ర రాజకీయ నాయకుడు మరియు 16వ పార్లమెంటు సభ్యుడు. తెలంగాణ రాష్ట్ర సమితి తరపున మహబూబ్ నగర్ లోకసభ నియోజకవర్గం నుండి ప్రాతినిధ్యం వహిస్తున్నాడు.
1954, జూన్ 26న రామచంద్రారెడ్డి, ఈశ్వరమ్మ దంపతులకు తెలంగాణ రాష్ట్రం లోని నాగర్ కర్నూల్లో జన్మించాడు.
హైదరాబాద్ లోని ఉస్మానియా విశ్వవిద్యాలయంలో బి.కాం చదివాడు.
1981, డిసెంబరు 19న రాజేశ్వరి రెడ్డితో వివాహం జరిగింది. వీరికి ముగ్గురు పిల్లలు.
పోరిక బలరాం నాయక్
పోరిక బలరాం నాయక్ తెలంగాణ రాష్ట్ర రాజకీయ నాయకుడు మరియు 15వ పార్లమెంటు సభ్యుడు. భారత జాతీయ కాంగ్రెస్ తరపున మహబూబాబాద్ లోకసభ నియోజకవర్గం నుండి ప్రాతినిద్యం వహించాడు.
బలరాం నాయక్ 1964, జూన్ 6న లక్ష్మణ్ నాయక్, లక్ష్మి (గ్రామీణ బంజారా కుటుంబం) దంపతులకు వరంగల్ లోని మదనపల్లి లో జన్మించాడు. హైదరాబాద్ లోని ఆంధ్రా విశ్వవిద్యాలయం నుండి బి.ఏ. చేశాడు.
1986, జూలై 17న తిరుపతమ్మతో వివాహం జరిగింది. వీరికి ఇద్దరు కుమారులు.
బలరాం నాయక్ 2009 లో రాజకీయాల్లోకి ప్రవేశించే ముందు, పోలీసు కానిస్టేబుల్ గా పనిచేశాడు. అటుతడువాత రియల్ ఎస్టేట్ వ్యాపారంలోకి ప్రవేశించాడు.
2009 లో ఉమ్మడి ఆంధ్రప్రదేశ్ రాష్ట్రంలో మహబూబాబాద్ లోకసభ నియోజకవర్గం నుండి 15 వ లోకసభకు ఎన్నికయ్యాడు. లేబర్ కమిటీ సభ్యులుగా ఉన్నాడు. 2012 అక్టోబడులో మన్మోహన్ సింగ్ మంత్రివర్గంలో విదేశాంగ మంత్రిగా నియమించడ్డాడు.
ఆంధ్రప్రదేశ్ రాష్ట్రంలో గిరిజన వ్యక్తుల సంక్షేమ అభ్యున్నతికి కృషి చేశాడు. వృద్ధులకు, జబ్బుపడిన వ్యక్తులకు ఆశ్రయం అందించడానికి వృద్ధాశ్రమ ఏర్పాటు వంటి సామాజిక కార్యక్రమాలలో పాల్గొన్నాడు.
ఆంధ్రప్రశస్తి
ఆంధ్ర ప్రశస్తి అన్నది విశ్వనాథ సత్యనారాయణ రాసిన తెలుగు పద్య కావ్యం.
చిన్న కథలు (విశ్వనాథ సత్యనారాయణ)
విశ్వనాథ సత్యనారాయణ గారు ఎన్నో చిన్న కథలు రచనలు చేసారు అందులో కొన్నిటిని ఇక్కడ ఉంచటం జరుగుతుంది.
ఆస్ట్రేలియన్ ఓపెన్
ఆస్ట్రేలియన్ ఓపెన్ అనేది ఆస్ట్రేలియాలోని మెల్‌బోర్న్ నగరంలో ప్రతి యేటా జనవరి నెల ద్వితీయార్ధంలో జరిగే టెన్నిస్ ఆటల పోటీ. ఈ క్రీడలు 1905 లో ప్రారంభం అయ్యాయి. టెన్నిస్ ఆటలో ప్రతి యేటా గ్రాండ్‌స్లామ్ గా పరిగణించే నాలుగు పోటీల్లో ఇదే మొదటిది. ఫ్రెంచ్ ఓపెన్, వింబుల్డన్, యు. ఎస్. ఓపెన్ మిగతా మూడు పోటీలు. ఇందులో పురుషులకూ, మహిళలకూ సింగిల్స్, మిక్స్‌డ్ డబుల్స్, జూనియర్స్ విభాగంలో పోటీలు ఉంటాయి. అంతే కాకుండా చక్రాల కుర్చీలవారికే పరిమితమైన వారికీ, ఆటలో దిగ్గజాల కోసం మరియు ఎగ్జిబిషన్ ఈవెంట్లు కూడా ఉంటాయి. 1988 కి మునుపు ఈ పోటీలను పచ్చిక కోర్టులపై నిర్వహించేవారు. 1988 నుంచి మెల్‌బోర్న్ పార్కులో రెండు రకాల మైదానాలు వాడారు. 2007 వరకు "రీబౌండ్ ఏస్" ఆ తరువాత "ప్లెక్సికుషన్" మైదానాలు తయారు చేస్తున్నారు.
ఆస్ట్రేలియన్ ఓపెన్ లో సాధారణంగా చాలా మంది క్రీడాకారులు, సందర్శకులు పాల్గొంటూ ఉంటారు. ఒక్కోసారి యూ. ఎస్. ఓపెన్ కన్నా ఎక్కువ మంది పాల్గొంటూ ఉంటారు. గ్రాండ్‌స్లామ్ టోర్నీల్లో అన్నింటికన్నా ఎక్కువమంది అతిథులు హాజరైన పోటీగా ఇది రికార్డు నెలకొల్పింది. వర్షం వచ్చినపుడూ, మరీ ఎక్కువగా ఎండగా ఉన్నపుడు పై కప్పుతో కూడిన మైదానాలు ఈ టోర్నీ ప్రత్యేకత. ఇందులో రాడ్ లీవర్ ఎరీనా, హైసెన్స్ ఎరీనా, మార్గరెట్ ఎరీనా అని మూడు కోర్టులున్నాయి. వీటికి యాంత్రికంగా పనిచేసే పైకప్పులు ఉన్నాయి.
పొన్నం ప్రభాకర్
పొన్నం ప్రభాకర్ తెలంగాణ రాష్ట్ర రాజకీయ నాయకుడు మరియు 15వ పార్లమెంటు సభ్యుడు. భారత జాతీయ కాంగ్రెస్ తరపున కరీంనగర్ లోకసభ నియోజకవర్గం నుండి ప్రాతినిథ్యం వహించాడు. కరీంనగర్ లోకసభ నియోజకవర్గం నుండి ఎన్నుకోబడిన ఎం.పి.లలో పొన్నం ప్రభాకరే చిన్న వయస్కుడు.
ప్రభాకర్ 1967, మే 8న తెలంగాణ రాష్ట్రం లోని కరీంనగర్ లో జన్మించాడు.
ప్రభాకర్ కి మంజుల తో వివాహం జరిగింది. వీరికి ఇద్దరు కుమారులు (పృథ్వి, ప్రణవ్).
ప్రత్యేక తెలంగాణ ఉద్యమంలో చుడుకుగా పాల్గొన్నవారిలో పొన్నం ప్రభాకర్ ఒకరు.
దాసం గోపాలకృష్ణ
దాసం గోపాలకృష్ణ ప్రముఖ నాటక రచయిత మరియు సినీ గేయ రచయిత.
ఇతడు పశ్చిమ గోదావరి జిల్లా, గణపవరం మండలం, దాసుళ్ల కుముదవల్లి గ్రామంలో 1930, ఫిబ్రవరి 13న జన్మించాడు. ఇతని విద్యాభ్యాసం భీమవరంలో జరిగింది. బి.ఎ. చదువుకున్నాడు. నండూరి రామకృష్ణమాచార్య, అడివి బాపిరాజు మొదలైన ఉద్దండులు ఇతనికి గురువులు. ఇతనికి 1953 నుండి సినిమా రంగంతో సంబంధం ఉన్నా 1972లో పసివాని పగ సినిమాతో ప్రత్యక్షంగా సినీరంగ ప్రవేశం చేశాడు.
ఇతడు చిల్లరకొట్టు చిట్టెమ్మ, రాగజ్వాల, చిలకా గోరింక అనే సాంఘిక నాటకాలను, పున్నమదేవి అనే చారిత్రక నాటకాన్ని రచించాడు. ఇతని చిల్లరకొట్టు చిట్టెమ్మ నాటకాన్ని చూసిన ఇతని గురువు నండూరి రామకృష్ణమాచార్య కన్యాశుల్కం నాటకం తరువాత మళ్లీ ఒక గొప్పనాటకాన్ని చూశానని ప్రశంసించాడు. ఈ నాటకంలో నటించిన రత్నకుమారి అనే నటి తరువాతి కాలంలో వాణిశ్రీ అనే పేరుతో సినిమాలలో కథానాయికగా పేరుప్రఖ్యాతులు తెచ్చుకుంది. ఈ నాటకాన్ని దాసరి నారాయణరావు అదే పేరుతో తెరకెక్కించాడు.
ఇతడు చిల్లరకొట్టు చిట్టెమ్మ, కుడి ఎడమైతే, మంగళ తోరణాలు, ప్రెసిడెంటు పేరమ్మ, అయినవాళ్ళు వంటి కొన్ని సినిమాలకు కథ, సంభాషణలు వ్రాసినా గీతరచయితగానే ప్రసిద్ధి చెందాడు. ఇతడు సుమారు 80 పాటలు వ్రాశాడు.
ఇతడు రచించిన సినీ గీతాల పాక్షిక జాబితా:
ఇతడు 1993, మార్చి 10వ తేదీన మరణించాడు.
సూర్యోపనిషత్తు
ఈ సూర్యోపనిషత్తు, అథర్వణ వేదం లోనిది. అన్ని ఉపనిషత్తులులో అతి చిన్నది ఇది. ఇందులో ప్రథమముగా ఒక శాంతి మంత్రము, తరువాత ఉపనిషత్ మంత్ర భాగము చివరగా ఫలశ్రుతి చెప్ప బడ్డాయి. ఉన్న అన్ని ఉపనిషత్తులులో ఫలశ్రుతి చెప్పబడ్డ అతి తక్కువ ఉపనిషత్తులులో ఇది ఒకటి.
ఈ ఉపనిషత్ లోని కొన్ని ప్రధానమైన మంత్రముల యొక్క సాధారణ ఆర్థము భావము తెలియజేసే ప్రయత్నమే ఈ వ్యాసము.ఓం భూర్భువః సువః! తత్స వితుర్వరేణ్యం భర్గో దేవస్య ధీమహి!
ధియో యోనః ప్రచోదయాత్!
సూర్య ఆత్మా జగత స్తస్థుషశ్చ! సూర్యా ద్వై ఖల్విమాని భూతాని జాయన్తే!
సుర్యాధ్యజ్ఞః పర్జన్యో న్నమాత్మా!నమస్తే ఆదిత్య!
త్వమేవ ప్రత్యక్షం కర్మ కర్తాసి!
త్వమేవ ప్రత్యక్షం బ్రహ్మాసి!
త్వమేవ ప్రత్యక్షం విష్ణురసి!
త్వమేవ ప్రత్యక్షం రుద్రోసి!
త్వమేవ ప్రత్యక్షం ఋగసి!
త్వమేవ ప్రత్యక్షం యజురసి!
త్వమేవ ప్రత్యక్షం సామాసి!
త్వమేవ ప్రత్యక్ష మధర్వాసి!
త్వమేవ సర్వం చన్దోసి!ఆదిత్యాద్వాయుర్జాయతే!
ఆదిత్యాద్భూమిర్జాయతే!
ఆదిత్యాదాపోజాయన్తే!
ఆదిత్యా జ్జ్యోతిర్జాయతే!
ఆదిత్యాద్ వ్యోమ దిశో జాయన్తే!ఆదిత్యాద్ దేవా జాయన్తే!
ఆదిత్యాద్ వేదా జాయన్తే!
ఆదిత్యో వా ఏష ఏతన్మండలం తపతి!
అసావాదిత్యో బ్రహ్మా!
ఆదిత్యోన్తఃకరణ మనో బుద్ధి చిత్తా హంకారాః!
ఆదిత్యో వై వ్యానస్సమానోదానోపానః ప్రాణః!
ఆదిత్యో వై శ్రోత్ర త్వక్ చక్షురసన ద్రాణాః!ఆదిత్యో వై వాక్పాణి పాద పాయూ పస్థాః!
ఆదిత్యో వై శబ్ద స్పర్శ రూప రస గంధా!
ఆదిత్యో వై వచనాదానాగమన విసర్గా నన్దాః!
ఆనన్దమయో విజ్ఞాన మయో విజ్ఞానఘన ఆదిత్యః!
నమో మిత్రాయ భానవే మృత్యోర్మా పాహి!
బ్రాజిష్ణవే విశ్వహేతవే నమః!సూర్యాద్భవంతి భూతాని సూర్యేణ పాలితాని తు!
సూర్యే లయం ప్రాప్నువన్తి యః సూర్యః సోహమేవచ!
చక్షుర్నో దేవః సవితా చక్షుర్న ఉత పర్వతః!
చక్షుర్దాతా దధాతు నః!ఆదిత్యాయ విద్మహే సహస్ర కిరణాయ ధీమహి!
తన్నః సూర్యః ప్రచోదయాత్!సవితా పురస్తాత్ సవితా పశ్చాత్తాత్ సవితోత్త రాత్తాత్ సవితా ధరాత్తాత్!
సవితా నః సువతు సర్వతాతి సవితా నొ రాసతాం దీర్ఘ మాయుః!ఓమిత్యేకాక్షరం భ్రహ్మా!
ఘ్రుణిరితి ద్వే అక్షరే!
సూర్య ఇత్యక్షర ద్వయమ్!
ఆదిత్య ఇతి త్రిణ్యక్షరాణి!
ఏత స్త్యేవ సూర్య స్త్యాష్టాక్షరో మనుః!
టి.ఎల్.వి.ప్రసాద్
టి.ఎల్.వి.ప్రసాద్ భారతీయ సినిమా దర్శకుడు, రచయిత మరియు నిర్మాత. ఇతడు ప్రముఖ సినిమా దర్శకుడు తాతినేని ప్రకాశరావు కుమారుడు. ఇతడు తెలుగు, హిందీ, బెంగాలీ, మరాఠి చిత్రాలకు దర్శకత్వం వహించాడు.
ఇతడు 1952, మార్చి 21వ తేదీన తాతినేని ప్రకాశరావు, అన్నపూర్ణ దంపతులకు విజయవాడలో జన్మించాడు. ఇతడు తన సినీజీవితాన్ని 1979లో కుడి ఎడమైతే చిత్రం ద్వారా ప్రారంభించాడు. తెలుగులో 30కి పైగా సినిమాలకు దర్శకత్వం వహించాడు. ఇతడు ఎన్.టి.రామారావు, అక్కినేని నాగేశ్వరరావు, చిరంజీవి, నందమూరి బాలకృష్ణ, మోహన్ బాబు వంటి నటులతో పనిచేశాడు. 1992లో మిథున్ చక్రవర్తి హీరోగా "జనతా కీ అదాలత్" అనే సినిమా తీసి బాలీవుడ్‌లో ప్రవేశించాడు. ఆ చిత్రం గొప్ప విజయవంతం కావడంతో మిథున్ చక్రవర్తితో 8 ఏళ్ళ వ్యవధిలో 35 సినిమాలు తీసి రికార్డు సృష్టించాడు. ఇంకా బెంగాలీలో 4, మరాఠీలో 1 చిత్రం ఇతని ఖాతాలో ఉన్నాయి.
ఇతడు దర్శకత్వం వహించిన తెలుగు సినిమాలు ఈ విధంగా ఉన్నాయి:
మానస రవళి
మానసరవళి సామాజిక అంశాల పై తనదైన శైలి, ధోరణితో కవయిత్రి లక్కరాజు వాణి సరోజిని గారు రచించిన తెలుగు పద్య సంపుటి.
ఈ మానస రవళిలో అనేక కవితలు ఉన్నాయి, కొన్నిటిని ఈ క్రింద ఉదహరించటం జరుగుతుంది. ఈ పుస్తక ఆవిష్కరణ 11-Oct-2014 న విజయవాడ పట్టణంలో గాంధీనగర్ లోని ప్రెస్ క్లబ్ లో పలువురు ప్రముఖుల సమక్షంలో వైభవంగా జరిగింది. ఈ ఆవిష్కరణ సభలో పలువురు ప్రముఖులు మాట్లాడుతూ ఇలా ప్రశంసించారు.
మానసరవళి కవితా సంపుటిని ఎక్స్‌రే సాహిత్య, సాంస్కృతిక, సేవాసంస్థ ఆధ్వర్యంలో అక్టోబరు 11 2014న ప్రెస్ క్లబ్‌లో ఆంధ్రప్రదేశ్ శానసమండలి సభ్యులు కె.ఎస్.లక్ష్మణరావు ఆవిష్కరించారు. ఈ కార్యక్రమంలో ఆయన కవిత్వం ప్రజల సమస్యలను ప్రతిబింబించాలనీ, సమస్యల మూలాలలోకి వెళ్లి వాటికి పరిష్కారాలు సుచించాలన్నారు. ఈ కార్యక్రమంలో ఆకాశవాణి సంచాలకులు ముంజులూరి కృష్ణ కుమారి, ఎక్స్‌రే సాహిత్య సేవా సంస్థ అధ్యక్షుడు కొల్లురి, రచయిత పింగళి వెంకట కృష్ణారావు, కథారచయిత సర్వజిత్ తదితరులు పాల్గొన్నారు. ఈ కార్యక్రమంలో ప్రముఖ రచయిత్రి కావూరి సత్యవతి పుస్తక సమీక్ష చేసారు.
లక్కరాజు వాణి సరోజిని
ప్రముఖ సాహితీవేత్త, కవయిత్రి ఐన లక్కరాజు వాణి సరోజిని గారు విజయవాడ వాస్థవ్యులు.
ప్రముఖ సాహితీవేత్త, కవయిత్రి ఐన లక్కరాజు వాణి సరోజిని గారు విజయవాడ వాస్థవ్యులు.
మంద జగన్నాథ్
మంద జగన్నాథ్ తెలంగాణ రాష్ట్ర రాజకీయ నాయకుడు, 11వ, 13వ, 14వ మరియు 15వ పార్లమెంటు సభ్యులు. తెలంగాణ రాష్ట్ర సమితి తరపున నాగర్‌కర్నూల్ లోకసభ నియోజకవర్గం నుండి ప్రాతినిథ్యం వహించాడు.
మంద జగన్నాథ్ 1951, మే 22న తెలంగాణ రాష్ట్రం నాగర్‌కర్నూల్ జిల్లాలోని ఇటిక్యాలలో జన్మించాడు. తండ్రి పేరు పెద్ద పుల్లయ్య. వైద్య విద్యలో ఎం.ఎస్. పూర్తి చేశాడు.
మంద జగన్నాథ్ కు సావిత్రిలో వివాహం జరిగింది. వీరికి ఇద్దరు కుమారులు ఒక కూతురు.
తెలుగుదేశం పార్టీ నుండి ఎన్నికైన 5మంది ఎంపీలలో మంద జగన్నాథ్ ఒకరు. తెలుగుదేశం పార్టీ పొలిట్ బ్యూరో సభ్యులుగా ఉంటూ, పార్టీ నిర్ణయాలలో పాల్గొనేవాడు. పార్టీ విప్ కి విరుద్దంగా ఓటు వేసినందుకు సోమనాథ్ చటర్జీ చేత బహిష్కరణకు గురయ్యాడు. 2008, డిసెంబరు 20న జగన్నాథ్ న్యూఢిల్లీలో ఆంధ్రప్రదేశ్ కు ప్రత్యేక ప్రతినిధిగా నియమించబడ్డారు. 1999-2008 మధ్యకాలంలో తెలుగుదేశం పార్టీ లో, 2008-2013 మధ్యకాలంలో భారత జాతీయ కాంగ్రెస్ లో, 2013-2014 మధ్యకాలంలో తెలంగాణ రాష్ట్ర సమితిలో పనిచేశాడు.
గెలుపు
ఓటమి
ధర్మపత్ని (1987 సినిమా)
ధర్మపత్ని 1987లో సత్యశక్తి పిక్చర్స్ బ్యానర్‌పై విడుదలైన తెలుగు సినిమా. ఒక చెల్లెలుగా, ఒక ఇల్లాలుగా, ఒక పోలీసు అధికారిణిగా ఒక మహిళ ఎదుర్కొనే సమస్యలు, సంఘర్షణలు ఈ సినిమాలో చూపించారు. ఈ సినిమాకు దర్శకత్వం వహించి, స్క్రీన్ ప్లే సమకూర్చిన తాతినేని ప్రసాద్ ఈ సినిమాలో తొలిసారిగా విలన్‌గా నటించడం ఒక విశేషం.
తెలంగాణ శాసన మండలి
తెలంగాణ శాసన మండలి లేదా తెలంగాణ విధాన సభ రెండు సభలు కలిగిన రాష్ట్రాల శాసన వ్యవస్థలో ఎగువ సభ. తెలంగాణ శాసనసభ అనేది దిగువ సభ. తెలంగాణ శాసన మండలిలో 40మంది సభ్యులు ఉంటారు. శాసన మండలి సభ్యులు ప్రజలచే పరోక్షముగా ఎన్నికవుతారు. ఇది శాశ్వత సభ. అనగా శాసన సభ వలె దీన్ని రద్దు చేయలేము. ప్రతి రెండు సంవత్సరాలకు ఒకసారి మూడొంతుల సభకు ఎన్నికలు జరుపుతారు. శాసన మండలి సభ్యుని పదవీకాలం 6 సంవత్సరాలు.
తెలంగాణ శాసన మండలి ఉమ్మడి ఆంధ్రప్రదేశ్ విభజన రోజైన 2014, జూన్ 2న ఏర్పాటుచేయబడింది.
తెలంగాణ శాసన మండలి తెలంగాణ రాష్ట్ర రాజధాని హైదరాబాద్ లోని జూబ్లీహిల్స్ లో ఉంది.
చైర్మన్ - కనకమామిడి స్వామిగౌడ్
సమాజ దర్పణం
సమాజ దర్పణం ఇది ఒక పద్య శతకం, ఇందులో కవయిత్రి లక్కరాజు వాణి సరోజినిగారు సమాజం లోని అనేక సమస్యలను (ఉదా|| వరకట్నం, శిశు వధ, నల్ల ధనం, విద్యావిధానము, లైంగిక వేధింపులు, కుటుంబ ససమస్యలు మొదలగునవి) నిశితంగా విభిన్న కోణాలలో పరిశీలించి ఈ శతకం ద్వారా తనదైన శైలితో స్పందనను పరిష్కారాన్ని తెలియ జేసినారు.
రచన: లక్కరాజు వాణి సరోజిని
కనకమామిడి స్వామిగౌడ్
కనకమామిడి స్వామిగౌడ్ (జ. 1954 జూలై 5) భారత రాజకీయ కార్యకర్త, తెలంగాణ శాసన మండలి తొలి ఛైర్మన్. టి.ఎన్.జి.వో. మాజీ అధ్యక్షుడు, తెలంగాణ జాయింట్ యాక్షన్ కమిటీ కన్వీనర్ గా పనిచేశాడు. తెలంగాణ రాష్ట్ర సమితి పొలిట్ బ్యూరో సభ్యులుగా ఉన్నాడు.
స్వామిగౌడ్ 1954, జూలై 5న నర్సమ్మ, లక్ష్మయ్య దంపతులకు తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని కిస్మత్‌పూర్ గ్రామంలో జన్మించాడు. బీఎస్సీ వరకు చదివాడు.
మనోరమతో వివాహం జరిగింది. వీరికి ఒక కొడుకు, ఇద్దరు కూతుళ్లు.
రాజేంద్రనగర్ లోని గ్రామపంచాయతీ కార్యాలయంలో అటెండర్ గా ఉద్యోగ జీవితం ప్రారంభించాడు. 1969 ఉద్యమం నుంచి తెలంగాణ ఉద్యమంలో పాల్గొని, బుల్లెట్ గాయానికి గురయ్యాడు. 1977లో దివిసీమలో వరదలు వచ్చినప్పుడు అక్కడికి వెళ్లి ప్రజలకు సహకారం అందించాడు. తెలంగాణ మలిదశ ఉద్యమంలో టీఎన్జీవో నాయకుడుగా, తెలంగాణ ఉద్యోగ సంఘాల జేఏసీ చైర్మన్‌గా కీలకభూమిక పోషించడంతోపాటు, ప్రభుత్వోద్యోగులు చేసిన 42 రోజుల సమ్మెకు సకల జనుల సమ్మెగా పేడుపెట్టి ప్రసిద్ధి పొందాడు. 2012 జూలైలో పదవీ విరమణ చేసి, నవంబరులో తెలంగాణ రాష్ట్ర సమితి పార్టీలో చేరి, పొలిట్ బ్యూరో సభ్యులుగా నియమించబడ్డాడు. కరీంనగర్ జిల్లా పట్టభద్డుల నియోజకవర్గం నుండి తెలంగాణ శాసన మండలికి ఎన్నికయ్యాడు. టీఆర్ఎస్ అధికారంలోకి రావడంతో 2014, జూలై 2న తెలంగాణ శాసన మండలి తొలి ఛైర్మన్ గా ఏకగ్రీవంగా ఎన్నికయ్యాడు.
అంతరాక్కర
అంతరాక్కర ప్రసిద్ధ తెలుగు పద్య ఛందోరూపం. అంతరాక్కర అత్యంత ప్రాచీన పద్యరూపం. తెలుగు పద్య కావ్యాలలో వాడుకలోంచి క్రమంగా తప్పిపోయి విస్మృతిలో పడిపోయింది.
ఇది తటాలున చూచినప్పుడు తేటగీతి, ద్విపద మొదలయిన వానివలె భాసించును. అట్లనుకొని చూచిన ఎడల దాని అసలు నడవడి మనకు స్ఫురించదు.పాదమున యతి వరకు తుంచుకొని, నడక సరిచూడవలెను. అనంతుడు అక్కరల యతి నిర్ణయము  నిట్లని చెప్పియున్నాడు:
ఏకోనాక్షర త్రిగుణము విరతి, అంతరాక్కరకు: అనగా మూడవ గణమున చివరి అక్షరమునకు ముందు విశ్రాంతి ఏర్పడును. మూడవ గణము చివరి అక్షరమున వళి (యతి) నిలుచునని సారాంశము. అనంతుని అంతరాక్కరకు ఉదాహరణ:
ఈ పద్యము కర్ణాట చతుష్పద (5 మాత్రల గణములు, ఒక సూర్య గణము) రీతిగాను, ద్విపద రీతిగాను నడచినది (చివరి పాదము). రెండవ పాదము తేటగీతి రీతిగా గూడ నడచును.
అనంతునకు తరువాతివారగు చిత్రకవి పెద్దనార్యుడును, అప్పకవియు ఇట్లే త్రిగణాంత వర్ణమున యతి నిలువవలెనని చెప్పురి. చిత్రకవి పెద్దనార్యుడు దీనిని అక్కరల 5 ఇంటిలో చివరిదిగా పేరొనినాడు. తక్కిన వారందరు దీనిని నాల్గవదానిగా చెప్పిరి.
శ్రీశైల మహత్యం (సినిమా)
శ్రీశైల మహత్యం 1962, ఫిబ్రవరి 3న విడుదలైన భక్తిరస ప్రధానమైన తెలుగు సినిమా. ఇది కన్నడభాష నుండి తెలుగు భాషలోనికి డబ్ చేయబడింది.
పర్వతేశ ప్రభు శతకము
పర్వతేశ ప్రభు శతకమును కోట సుందరరామశర్మ వ్రాశాడు. పూనా నగరంలో వెలసిన శంకరుని గురించి ఈ శతకంలో 108 పద్యాలలో వర్ణించాడు. ఈ శతకాన్ని 1990లో మచిలీపట్నం సమీపంలోని చింతగుంటపాలెం త్రిపురసుందరీ ప్రతిష్టానము వారు ప్రచురించారు. ఈ పుస్తకంలో ఎడమవైపు తెలుగు పద్యాలు, కుడివైపు దానికి అనుకరణమైన సంస్కృత శ్లోకాలు ముద్రించారు.
ఈ శతకంలో 
అనే ఏడు విభాగాలున్నాయి.
ఈ శతకంలోని ఒక పద్యం మచ్చుకు:
కన్నుల్ మూసిన, విచ్చినం గనగఁ నౌఁ గైలాస శై లాభమై
మిన్నుల్ వ్రాలిన క్రేవ నీ శిఖరియుం; 'బెణ్ణాస' పొన్నాసయున్
మన్నాసన్ విడినట్టి వారికగు - యుష్మత్ - సత్య సందర్శనం
బెన్నన్ మాదృశ చర్మ చక్షులకు ఱాలే, పర్వతేశ ప్రభూ!
శ్రీ మృత్యుంజయ శతకము
శ్రీ మృత్యుంజయ శతకమును పరిటి సూర్యసుబ్రహ్మణ్యం వ్రాయగా కర్రా ఈశ్వరరావు తన జ్యేష్ఠ పుత్రునికి మృత్యుంజయుని దయ కలిగించడానికి సంకల్పించి ఈ గ్రంథాన్ని ప్రచురించాడు. ఈ శతకం చక్కని ధారతో, చిక్కని పదసరళితో, పూర్వకాలపు శివభక్తుల సంస్కరణతో ఆకట్టుకుంటుందని, కవి యొక్క నీతికి, నిజాయితీకి, మనోధైర్యానికి అక్షరరూపంగా నిలిచిందని విమర్శకుల ప్రశంసలను అందుకుంది.
గబ్బిట వెంకటరావు
గబ్బిట వెంకటరావు ప్రముఖ రంగస్థల, సినిమా రచయిత.
ఈయన దక్షిణామూర్తి, లక్ష్మీ నరసమ్మ దంపతులకు 1928, మార్చి 15 న పశ్చిమ గోదావరి జిల్లా ఏలూరులో జన్మించారు.
కృష్ణా జిల్లా ఆకిరిపల్లి లోని చల్లా శ్రీరాములు, పేరమ్మ దంపతుల కుమార్తెన అన్నపూర్ణమ్మను వివాహం చేసుకున్నారు. వీరికి మధుమోహన్, ఉమకుమార్ శేషాద్రి, సాయినాథ్, లక్ష్మీ ప్రసన్న, దక్షిణా మూర్తి, గౌరీ విజయ లక్ష్మి.
సీనియర్ సముద్రాల, జగ్గయ్య ల ప్రేరణతో సినీ రంగప్రవేశం చేసి బాపు గారి కోరికపై శ్రీ రామాంజనేయ యుద్ధం చిత్రానికి కథామాటలు పాటలు పద్యాలు స్క్రీన్ ప్లే రాశారు. ఎన్.టి.రామారావు నటించిన బొబ్బిలి యుద్ధం, మాయా మశ్చీంద్ర చిత్రాలకు స్క్రీన్ ప్లే కథ మాటలు రాశారు. బి.ఏ. సుబ్బారావు దర్శకత్వం చేసిన మోహినీ భస్మాసురకూ సంభాషణలు రాశారు. శ్రీమద్భగవద్గీత లోని సుమారు 100 ముఖ్య శ్లోకాలకు తాత్పర్య సహితంగా రచించి సుసర్ల దక్షిణా మూర్తిగారి చే, స్వర కల్పన చేయించి, మంగళంపల్లి బాలమురళీకృష్ణ గారిచే పాడించి స్వంత స్టుడియోలో రికార్డ్ చేశారు. సినీ అరంగేట్రం చేసి చాలా చిత్రాలకు కథా, పాటలు, సంభాషణలు, పద్యాలు రాసి పేరు తెచ్చుకున్నారు .
ఒరియా భాషలో సి.ఎస్.రావు దర్శకత్వం వహించిన సత్య హరిశ్చంద్ర సినిమాను నిర్మించారు. ఇతరభాషా చిత్రాలను అనువదించి నిర్మించారు. మలయాళ చిత్రాన్ని కొండవీటి మొనగాడుగా అనువాదం చేశారు, భక్త అంబరీష మాటలు సమకూర్చారు.
వెంకటరావు ఫోర్త్ ఫాం చదివుతున్నప్పుడే "హనుమద్రామ సంగ్రామం" అనే నాటకం రాశారు. అల్లూరి సీతారామ రాజు, మనోహర, వరూధిని వంటి ప్రసిద్ధ నాటకాలు రాశారు.
ఈయన 1997, అక్టోబరు 11న తన 69వ ఏట మద్రాస్లో మరణించారు.
జనపాల కాళేశ్వరరావు
డాక్టర్ జనపాల కాళేశ్వరరావు వృత్తిరీత్యా వైద్యుడు ...ప్రవృత్తి కవిత్వం రాయడం, వైద్య వ్యాసాలు రాయడం... ఇప్పటికే ఎన్నో పత్రికలలో, మేగ్జైన్ లలో కవితలు, వ్యాసాలు అందించారు. ఈయన కవితలతో 'నేటి భారతం' పేరిట ఓ పుస్తకం కూడా వచ్చింది. డాక్టర్ కాళేశ్వరరావు రాజమండ్రి సిటీ మున్సిపల్ హైస్కూల్ లో, ఆతర్వాత సామర్లకోట జెడ్పీ హైస్కూల్ లో చదువుకుని, పెద్దాపురం మహారాణి కళాశాలలో ఇంటర్ పూర్తిచేసారు.విశాఖపట్నం ఆంధ్ర వైద్య కళాశాలలో ఎం.బి.బి.ఎస్. చేసి, తమిళనాడులోని చిదంబరం అన్నామలై విశ్వవిద్యాలయంలో పి.జి. డిప్లోమా పూర్తిచేసారు.
రాజమండ్రికి చెందిన డాక్టర్ జనపాల అర్జునరావు, కుసుమాంబ దంపతులకు డాక్టర్ కాళేశ్వరరావు 20-9-1954లో జన్మించారు. తండ్రి డాక్టర్ అర్జునరావు పశుసంవర్ధక శాఖలో వెటర్నరీ సర్జన్ గా, అసిస్టెంట్ డైరెక్టర్ గా పనిచేసారు. పదవీ విరమణ తర్వాత దుర్గా వెటర్నరీ క్లినిక్ నిర్వహించారు. డాక్టర్ కాళేశ్వరరావు భార్య తులసి లక్ష్మి గృహిణి.ఈయన కుమారుడు బాలురామ్, ఎం.బి.ఎ.చదివి, జె.బి.ఆర్ జ్యుయలర్స్ నిర్వహిస్తున్నారు. కోడలు భారతి, మనుమడు చి. కార్తికేయ. ఇక ఈయన కుమార్తె హిమశ్రీ అల్లుడు బొమ్మన రామచంద్రరావు (చినబాబు) వ్యాపారం. మనుమరాళ్ళు చి.లిఖిత భారతి, చి.చర్నిత లక్ష్మి.
డాక్టర్ కాళేశ్వరరావు వైద్య విద్య పూర్తయ్యాక ఆంధ్రప్రదేశ్ కార్మిక భీమ వైద్య (ఇ.ఎస్.ఐ) సేవల విభాగంలో ఉద్యోగ బాధ్యతలు చేపట్టారు. రాజమండ్రిలో వివిధ ఇ.ఎస్.ఐ.డిస్పెన్సరీ లలో వైద్యాధికారిగా సేవలందించారు.విజయవాడ ఇ.ఎస్.ఐ. హాస్పిటల్లో సివిల్ సర్జన్ గా, ఆర్.ఎం.ఓ.గా, ఇ.ఎస్.ఐ. కార్పోరేషన్ మెడికల్ రిఫరీ (పి.టి.ఎం.ఆర్.) గా సేవలందించారు.ఇ.ఎస్.ఐ.సంయుక్త సంచాలకులుగా పదవీ విరమణ చేసిన డాక్టర్ కాళేశ్వరరావు రాజమండ్రి ఎలర్ట్ ఎమర్జెన్సీ ఆసుపత్రిలో ఇన్ టెన్ సివిస్ట్ గా పనిచేసారు. రాజమండ్రి ఇ.ఎస్.ఐ.ఆసుపత్రి సి.ఎం.ఓ.గా ప్రస్తుతం బాధ్యతలు నిర్వహిస్తున్నారు.
వైద్యవృత్తిలో బిజీగా వుంటూనే వైద్య ఆరోగ్య అవగాహన సదస్సులు నిర్వహించడం, ఉచిత వైద్యశిబిరాలలో సేవలందించడం చేస్తున్నారు. అంతేకాదు, సాహిత్యంపై మక్కువతో కవిత్వం రాస్తున్నారు.కవిగా పలు కవి సమ్మేళనాలలో పాల్గొనడం, మంచి కవితలు వినిపించడం చేస్తున్నారు.
కార్మిక బీమా ఉద్యోగిగా ఉత్తమ వైద్యుని పురస్కారం అందుకున్న డాక్టర్ జనపాల కాళేశ్వరరావు కళాగౌతమి, ఆంధ్రకేసరి యువజన సమితి, పొట్టి శ్రీరాములు తెలుగు విశ్వవిద్యాలయం బొమ్మూరు సాహిత్య పీఠమ్, ఆదికవి నన్నయ విశ్వవిద్యాలయం వంటిచోట్ల కవి సమ్మేళనాలలో పాల్గొని, పురస్కారాలు - ప్రశంసా పత్రాలు అందుకున్నారు.
కోలాచలం మల్లి నాధ సూరి
కోలాచలం మల్లి నాధ సూరి వ్యాఖ్యానాలకు చక్కని ఒరవడి పెట్టినవాడు.
ఈయన 14 వ శతాబ్దం ఉత్తరార్ధంలోని వాడు. కాకతీయ రాజుల ఆదరణ తో ఓరుగల్లు చేరాడు. కాకతీయ రాజుల పతనం తర్వాత రాచకొండ రాజుల ఆస్థానానికి వచ్చాడు. వీరిది కాశ్యపస గోత్రం. యజుస్సాఖ. ఆపస్థంభ సూత్రం. వైదికబ్రాహ్మణులు.
ఈయన మొదట కాళిదాసు రచించిన కుమార సంభవం కావ్యానికి వ్యాఖ్య రాశాడు. అంతకు ముందు దీనిపై 37 వ్యాఖ్యానాలున్నాయి. రఘు వంశ సంజీవిని అనేది సూరి మొదటి వ్యాఖ్యానం. దీని ముందు అవన్నీ దిగ దుడుపే. ప్రతి సర్గ వ్యాఖ్యానానికి ముందు అద్బుత మైన శ్లోకం రాసి కొత్త దారి తొక్కాడు. కుమార సంభావానికి అంతకు ముందున్న 25 వ్యాఖ్యానాలు సూరి వ్యాఖ్యానం ముందు తల వంచాయి. అయితే ఉన్న పదిహేడు సర్గలలో ఏడు సర్గల వ్యాఖ్యానమే లభిస్తోంది. ఎనిమిదో దానికి సీతా రామ పండితుడు వ్యాఖ్య రాశాడు . అదే పార్వతీదేవి, పరమేశ్వరుల సంభోగ శృంగారం. మేఘ దూతానికి 50 వ్యాఖ్యానాలున్నాయి. సూరి వ్యాఖ్య మాత్రమే బహుళ ప్రచారం పొందింది.
విలియం జోన్స్
విలియం జోన్స్ 8-9-1746 న ఇంగ్లాండ్ లోని వెస్ట్ మినిస్టర్ లో ఉన్న బ్యూఫోర్ట్ బిల్డింగ్స్ లో జన్మించారు. జోన్స్ ఆంగ్లో వెల్ష్ ఫైలాలజిస్ట్, పూస్నే జడ్జి, ప్రాచీన భాషా వేత్త. తండ్రిపేరు కూడా విలియం జేమ్స్ అవటం యాదృచ్చికమే. తండ్రి వేల్స్ లో గణిత శాస్త్ర వేత్త. గణితం లో ‘’పై ‘’గుర్తు ను కనిపెట్టిన వాడు కూడా. కొడుకు జోన్స్ బాల్యం లోనే ఇంగ్లీష్ వెల్ష్ గ్రీక్ ,లాటిన్ పెర్షియన్, అరెబిక్, హీబ్రూ, చైనా భాషలను నేర్చి న బాల భాషా మేధావి. చనిపోయే నాటికి 13 భాషల్లో మహా పాండిత్యం మరో 28 భాషల్లో పాండిత్యం సాధించిన వాడు. అందుకే ఆయన్ను మహోన్నత బహుభాషా వేత్త అన్నారు .
విలియం జోన్స్ చేసిన అతి ముఖ్యమైన పని ఏమంటే –ఇండో యూరోపియన్ భాషల మధ్య ఉన్న వారసత్వ బాంధవ్యాన్ని గురించి విస్తృతంగా ప్రచారం చేయటం. ఏషియాటిక్ సొసైటీ మూడవ వార్షికోత్సవం లో మాట్లాడుతూ సంస్కృత , గ్రీకు, లాటిన్ భాషలకు ఒకే మూలం ఉందని ,అదే గోతిక్ ,సెల్టిక్ పెర్షియన్ భాషలనూకలుపుతోందనీ చెప్పాడు .ఈవిషయం విలియం జోన్స్ కంటే ముందే 16 వ శతాబ్దపు ఐరోపా యాత్రికులు గుర్తించి భారత ఐరోపా భాషలమధ్య సన్నిహిత సంబంధం ఉందని రాశారు .1653 లో ‘’వాన్ బాక్స్ హారన్ అనే భాషా వేత్త జర్మన్ ,‘గ్రీక్ బాల్టిక్ ,స్లావిక్ సెల్టిక్ ,ఇరానియన్ భాషలకు ’ప్రోటో లాంగ్వేజ్ ‘’అనే అభిప్రాయాన్ని ప్రతిపాదిస్తూ పుస్తకం రాశాడు .ఫ్రెంచ్ అకాడెమి సైన్సెస్ కు 1767 లో’’జీవితం అంతా ఇండియాలో గడిపిన ఫ్రెంచ్ జెసూట్ గాస్టన్ లారెనన్స్ కోర్ డాక్స్ ‘’సంస్కృతానికి యూరోపియన్ భాషలకు మధ్య ఉన్న సారూప్యతను నిర్ధారించి రాసిపంపాడు.
దక్షిణ ఆసియా సంస్కృతులపై విలియం జోన్స్కు వున్న మక్కువతో 15-1-1784 న కలకత్తాలో ‘’ఏషియాటిక్ సొసైటీ ‘’స్థాపించాడు .నాడీయ హిందూ యూని వర్సిటి కి చెందినా సంస్కృత పండితుడు రామ లోచన వద్ద వేదాలను అభ్యసింఛి నిష్ణాతుడయ్యాడు .జ్యోతిషం పై సామ్యుయాల్ డేవిస్ తో ఉత్తర ప్రత్యుత్తరాలు జరిపాడు .ఇదంతా తర్వాత ఆయన రచనా స్రవంతికి గొప్పగా దోహదం చేశాయి .ఇండియాలోని స్థానిక న్యాయం సంగీతం సాహిత్యం వృక్ష ,భూగోళ శాస్త్రాలపై విస్తృత౦ గా రచనలు చేశాడు .భారతీయ సాహిత్యాన్ని మొదటి సారిగా ఇంగ్లీష్ లోకి అనువాదం చేశాడు .47 ఏళ్ళు మాత్రమె జీవించిన భారత భాషాభిమాని పండితుడు విద్యావేత్త విలియం జోన్స్ 27-4-1794 న కలకత్తా లో మరణించాడు. సౌత్ పార్క్ స్ట్రీట్ సేమేటరిలో ఖననం చేశారు .
కైలాస దర్శనం (బ్రహ్మమానస సరోవరయాత్ర)
కైలాస దర్శనం పి.వి.మనోహరరావు రచించిన యత్రాచరిత్రాత్మక పుస్తకం. దీనిలో రచయిత తాను 29 రోజులలో చేసిన మానస సరోవర యాత్రను చూసినది చూసినట్లుగా వర్ణించాడు. ఆయా స్థలాలకు సంబంధించిన రంగురంగు చిత్రాలతో ఈ పుస్తకం చదివిన వారికి ఈ యాత్ర చేయాలనే కోరికను కలిగిస్తుంది. ఈ గ్రంథంలో రచయిత సనాతన గ్రంథాలనుండి ఆవశ్యక విషయాలను ప్రమాణసూత్రాలుగా ఎత్తిచూపి ఈ గ్రంథానికి ఆధ్యాత్మిక గ్రంథంగా మలిచాడు.
ఈ గ్రంథానికి రచయిత "వినతి", రచయిత సోదరుడు పి.వి.నరసింహారావు (అప్పటి కేంద్ర మానవవనరుల అభివృద్ధి శాఖామంత్రి) "తొలిపలుకు", శృంగేరీ శారదాపీఠము జగద్గురు శంకరాచార్య "ఆశీస్సులు", కంచి కామకోటి పీఠాధిపతి జగద్గురు చంద్రశేఖర సరస్వతి "ఆశీస్సు", కుర్తాళం సిద్ధేశ్వరీ పీఠాధిపతి త్రివిక్రమ రామానంద భారతీస్వామి "ఆశీస్సు - అభిప్రాయము", పాములపర్తి సదాశివరావు "పరిచయ వాక్యములు", సి.నారాయణరెడ్డి, కోవెల సుప్రసన్నాచార్యల "అభినందన", ఎస్.లక్ష్మణమూర్తి "అభిప్రాయము" అందించారు. ఈ బృహద్గ్రంథాన్ని రచయిత తన మాతృమూర్తి కీ.శే.రుక్మిణీదేవి గారికి అంకితం ఇచ్చాడు.
ఈ గ్రంథంలో 45 అధ్యాయాలున్నాయి. అవి వరుసగాఈ గ్రంథం చివర అనుబంధంగా 
అనే 6 వ్యాసాలను చేర్చారు.
భద్రేశ్ దాస్ స్వామి
సంస్కృత మహా విద్వాంసుడు, బోచసన్వాసి అక్షర పురుషోత్తమ స్వామి నారాయణ్ సంస్థ (B.A P.S) యోగిపుంగవుడు భద్రేశ్ దాస్ స్వామి .భగవద్గీత బ్ర, హ్మ సూత్రాలు, ఉపనిష త్తులు అనే ప్రస్థాన త్రయం పై 5 భాగాల స్వామి నారాయణ భాష్యాన్ని సంస్కృతంలో రచించిన మహాను భావుడు. అక్షర పురుషోత్తమ వేదాంతాన్ని వ్యాప్తి చేసినవాడు .అక్షర బ్రహ్మ, పరబ్రహ్మ, మోక్ష, భక్తి, ఉపాసనా మార్గాలను విస్తృతంగా ఇందులో చర్చించి మార్గ దర్శనం చేశాడు .శంకర, రామానుజ, మధ్వాచార్య సంప్రదాయాలను అనుసరించి విస్తృతంగా ‘’ప్రస్థాన త్రయం ‘’పై రాసిన మొట్టమొదటి సమగ్ర సంస్కృత వ్యాఖ్యానం ఇది .
సంస్కృతం, షట్దర్శనాలలో ఎం.ఎ .డిగ్రీని బెనారస్ సంపూర్ణానంద్ సంస్కృత యూని వర్సిటి భారతీయ విద్యాభవన్ ల నుండి 1996 లోపొందారు. కర్నాటక యూని వర్సిటి నుండి భగవద్గీత పై దిసీస్ రాసి 2005లో పి .హెచ్ .డి.అందుకున్నారు .ఉపనిషత్ ,భగవద్గీత లపై విస్తృత పరిశోధన చేశాడు .మహర్షి సాందీపని వేద విద్యా ప్రతిస్టాన్ లో సభ్యుడయ్యాడు .న్యు ఢిల్లీ లోని స్వామి నారాయణ ఇన్ స్టిట్యూట్ లో, గుజరాత్ లోని వేరావల్ సోమనాధ సంస్కృత విశ్వ విద్యాలయం లోను సంస్కృత , భారతీయ వేదాంతం లపై విద్యార్ధులకు మార్గ దర్శనం చేశాడు .గుజరాత్ లో సారంగపూర్ యజ్న పురుష పాఠశాల లో సంస్కృత శాఖాధ్యక్షుడిగా పని చేసి తత్వ శాస్త్రం ,న్యాయ దర్శనం ,వేదవిజ్ఞానం ,పాణినీయం ,శాస్త్రీయ సంగీత శాస్త్రం లో తబలా ,ఫ్లూట్ వయోలిన్ లపై శిక్షణ నిచ్చాడు .ఢిల్లీ లోని రిసెర్చ్ ఇన్ స్టిట్యూట్ మేనేజర్ గా సమర్దవంతం గా విధి నిర్వహించారు. ప్రస్తుతం వేదాలకు భాష్య రచనలో తలమునకలై పని చేస్తున్నాడు .
భద్రేశ్ స్వామి భాష్యానికి గుర్తింపుగా నాగ పూర్ లోని కాళిదాస సంస్కృత యూని వర్సిటి డి.లిట్ ను, మహా మహోపాధ్యాయ బిరుదును ఇచ్చి గౌరవించి సత్కరించింది .మైసూర్ యూని వర్సిటి నుండి జి.ఏం .మెమోరియల్ అవార్డ్ ,’’ దర్శన కేసరి పురస్కారం ‘’, అందుకొన్నాడు .2015 లో బాంకాక్ లో జరిగిన ప్రపంచ సంస్కృత సమ్మేళనం లోధాయ్ లాండ్ లోని సిల్పకారన్ యూనివర్సిటి ‘’వేదాంత మార్తాండ సమ్మాన్ ‘’ప్రదానం చేసి భద్రేశ్ స్వామిని ఘనంగా సత్కరించింది .
పుచ్చా శేషయ్య శాస్త్రి
పుచ్చా శేషయ్య శాస్త్రిగారు ప్రముఖ కర్ణాటక గాత్ర సంగీత విద్వాంసుడు, అధ్యాపకుడు. వీరి తల్లితండ్రులు ప్రముఖ సంగీతజ్ఞులు, లక్షణకారులు, హైదరాబాద్ ప్రభుత్వ సంగీత కళాశాల వ్యవస్థాపకులైన కీ. శే. పుచ్చా సుబ్రహ్మణ్య శాస్త్రి, శ్రీమతి సూర్యకాంతం గారలు. శేషయ్య శాస్త్రి కీ. శే. పులవర్తి రామ దీక్షితులు, శ్రీ సుసర్ల శివరాం, శ్రీ నేదునూరి క్రిష్ణమూర్తి గారల దగ్గర సంగీతం నేర్చుకున్నారు. మొదట సికిందరాబాద్ లోని భక్త రామదాసు ప్రభుత్వ సంగీత నృత్య కళాశాలలో అధ్యాపకుని గాను, తరువాత ప్రధానంగా విజయనగరం మహారాజా ప్రభుత్వ సంగీత నృత్య కళాశాలలో సుమారు 18 సంవత్సరాల పాటు ఉపన్యాసకుని గానూ గాత్ర సంగీత బోధనలో తమ విలువైన సేవల్ని అందించారు. ఆయన శిష్యులు పలువురు దేశ, విదేశాలలో ప్రదర్శనలు ఇస్తూ, విద్యా దానం చేస్తూ సంగీత వృత్తిలోను, అధ్యాపకులు గానూ, ఆకాశవాణి, దూరదర్శన్‌ లలో ఎ-గ్రేడ్ కళాకారులు గానూ స్థిరపడ్డారు. శేషయ్య శాస్త్రి స్వయంగా దేశ విదేశాలలో కచేరీలు చేసేరు, రాష్ట్ర ప్రభుత్వ హంస కళారత్న పురస్కారం, ఉగాది పురస్కారం, సంగీత కళా తపస్వి, గాన కళానిధి వంటి సన్మానాలను అందుకున్నారు. ఆయన హైదరాబాద్ శ్రీ త్యాగరాజ ప్రభుత్వ సంగీత నృత్య కళాశాల ప్రిన్సిపాల్‌గా పదవీ విరమణ చేసి, ప్రస్తుతం కొందరు విద్యార్ధులకు గాత్ర సంగీత కళలోని మెళుకువల్ని బోధిస్తున్నారు.
http://eemaata.com/em/issues/201607/8889.html